Αρχική ΔΙΑΣΚΕΔΑΣΗ Πού θα πάμε για early drinks μετά τα Χριστουγεννιάτικα ψώνια μας;\nΣε μια στοά του Χαλανδρίου, λίγα μέτρα μακριά από το εμπορικό σταυροδρόμι της περιοχής, το μαγαζί αυτό θυμίζει περισσότερο αυλή σπιτιού παρά καφέ-μπαρ. Ακολουθώντας το επιτυχημένο παράδειγμα άλλων καταστημάτων του ζωηρού προαστίου, το Najbarajo αξιοποίησε ιδανικά τον διαθέσιμο εσωτερικό χώρο με τραπέζια για μικρές και μεγάλες παρέες, έβαλε μπόλικο χρώμα, μουσικές, προσφορές, εκπλήξεις και έφτιαξε ένα οικείο, ζεστό χώρο που σε κάνει να ξεχνιέσαι. Ανδρέα Παπανδρέου 38.\nΈνα από τα πιο όμορφα bistro της Αθήνας, καλλιτεχνικό στέκι, μιας και βρίσκεται στην περιοχή των θεάτρων, στη στοά του Σπυρομήλιου, προσφέρεται για αυτούς που αγαπάνε το ιστορικό κέντρο και τα καταστήματα στην περιοχή τουΣυντάγματος. Οι γεύσεις του μενού είναι απίθανες και θα προβληματιστείτε με την επιλογή σας για το κρασί, λόγω του ενημερωμένου και πλούσιου καταλόγου. Citylink-Βουκουρεστίου 1.\nΣτον 6ο όροφο του πολυκαταστήματος Attica βρίσκεται το αγαπημένο σημείο ξεκούρασης όλων των fashionistas της πόλης. Θέα από ψηλά, ροφήματα και γευστικά snacks, αλλά και ένα εξαιρετικό menu με ελαφριά γεύματα και κρασιά, είναι στη διάθεση σας. Attica-Πανεπιστημίου 9.\nΈνα ανακαινισμένο διατηρητέο νεοκλασικό του 1890, πολύ κοντά στην Πλατεία Αγίας Ειρήνης, μετατράπηκε σε ένα από τα πιο cozy all day στέκια της Αθήνας. Βιομηχανικό στυλ και κλασικές πινελιές, αποτελεί ιδανική επιλογή κατηφορίζοντας την Ερμού. Μεγάλη cocktail και wine list, αν και το hit είναι η σπιτική sangria, και funky soul μουσικές θα σας ξεκουράσουν και θα σας προετοιμάσουν… για τη βραδινή έξοδο. Καλαμιώτου 4, Αθήνα.\nΣτη Λαοδίκης, στη Γλυφάδα, ένα παιχνιδιάρικο μαγαζί με gadgets και μια εντυπωσιακή μπάρα, σας προσκαλεί να εμπιστευτείτε τους έμπειρους mixologists για την επιλογή του cocktail σας, φέρνοντας λίγο καλοκαίρι μέσα στα Χριστούγεννα για να κλείσει με τον πιο ενδιαφέροντα τρόπο η γιορτινή σας βόλτα. Λαοδίκης 41, Γλυφάδα.\nΤο Λονδίνο είναι ο απόλυτος προορισμός των Χριστουγέννων. Τώρα, το Λονδίνο έρχεται στη Γλυφάδα, σε αυτό το πανέμορφο all day spot, στο εμπορικό κέντρο του αριθμού 19 της οδού Κασσαβέτη. Mε το μεγάλο μοναστηριακό τραπέζι, το διάχυτο βρετανικό στυλ και το φως να μπαίνει διάχυτο στον χώρο, το όνειρο των ιδιοκτητών να δημιουργήσουν ένα από τα πιο κομψά νεανικά μαγαζιά βγήκε πραγματικότητα. Εκτός από αφεψήματα, ενδιαφέρον έχει ο κατάλογος με ταιαπωνικά ουίσκι, και τις αμερικάνικες μπύρες, ενώ είναι μια πάντα καλή επιλογή και για Κυριακάτικο brunch. Κασσαβέτη 19, Κηφισιά.\nΚαι ο Πειραιάς έχει τη χάρη του, ειδικά τώρα που η 2ας Μεραρχίας έχει γίνει ο απόλυτος νυχτερινός προορισμός. Ένα από τα πρώτα μαγαζιά που σηματοδότησαν την έκρηξη στην περιοχή είναι το τεράστιο Beluga, που αποπνέει πολυτέλεια και κομψότητα, ενώ αποτελεί στέκι για τα στελέχη στις κοντινές ναυτιλιακές εταιρείες. Προτιμήστε το για ένα απογευματινό κρασί και, αν σας κρατάνε τα πόδια σας, μείνετε μέχρι αργά που το πάρτυ ξεκινά και η ατμόσφαιρα σε προσκαλεί για χορό και φλερτ. 2ας Μεραρχιας 8-10.\nΠροηγούμενο άρθροΧριστουγεννιάτικες εκδηλώσεις στην Αθήνα


Ποιοί είμαστε | Κουφετοποιία Χατζηγιαννάκη\nΗ βασική αρχή στην οποία είμαστε αφοσιωμένοι είναι η ποιότητα˙ εντοπισμένη στις προσεκτικά επιλεγμένες πρώτες ύλες, από πιστοποιημένους παραγωγούς της Ελλάδας και του εξωτερικού, ικανές να ανταποκριθούν στις υψηλότερες γαστριμαργικές απαιτήσεις.\nΈχοντας την άριστη πρώτη ύλη στα χέρια μας, την αξιοποιούμε με το βέλτιστο δυνατό τρόπο, χρησιμοποιώντας την αιχμή της τεχνολογίας και εναρμονίζοντας παραδοσιακές και καινοτόμες μεθόδους.\nΗ εξαιρετική ποιότητα, όμως, θα ήταν αδύνατον να επιτευχθεί χωρίς τη συμβολή των ανθρώπων μας. Καταρτισμένοι, απόλυτα εξειδικευμένοι, ανανεώνοντας συνεχώς τις γνώσεις τους, με μεράκι και αφοσίωση, δημιουργούν με το ταλέντο και τη φαντασία τους προϊόντα μοναδικής αισθητικής για κάθε ιδιαίτερη στιγμή σας.\nΚάθε δημιουργός νιώθει τη μέγιστη ικανοποίηση όταν μοιράζεται το δημιούργημά του. Έτσι και εμείς θεωρούμε πρώτιστη μέριμνα, μετά την ποιοτική παραγωγή των προϊόντων μας, τη δική σας εύκολη πρόσβαση σε αυτά.\nΕπίκεντρο της προσοχής μας η εξυπηρέτησή σας, με την αξιοποίηση κάθε δυνατότητας που οι νέες τεχνολογίες μας προσφέρουν. Σύμμαχός μας το διαδίκτυο, στην προσπάθεια συνεχούς παρουσίασης των προϊόντων και των καινοτομιών μας με ενημερωτικές επιστολές (newsletters), ηλεκτρονικούς καταλόγους διαρκώς ανανεούμενους. Και για μια άμεση γευστική εμπειρία κάθε νέου προϊόντος, οι άνθρωποί μας στη διάθεσή σας, για να σας προσφέρουν δείγματα της δημιουργικότητάς μας.\nΕπιδιώκοντας την ουσιαστική συνεργασία μαζί σας επιζητούμε και λαμβάνουμε προσεκτικά υπόψιν τις επισημάνσεις σας. Για το λόγο αυτό βρίσκεται στη διάθεσή σας το Εμπορικό Τμήμα της επιχείρησής μας, το οποίο έρχεται σε προσωπική επαφή μαζί σας, τόσο τηλεφωνικά όσο και μέσω Ερωτηματολόγιου Ικανοποίησης Πελάτη που διανέμεται στην Ελλάδα και στο εξωτερικό, σε ετήσια βάση.\nΤέλος, με σεβασμό σε όσους εμπιστεύονται και προτιμούν τα προϊόντα μας, η πιστοποίηση των επιλεγμένων συνεργατών μας εγγυάται την αυθεντικότητά τους.\nΚουφετοποιία Χατζηγιαννάκη Ποιοί είμαστε


Κλειστή η οδός Εγνατία από συγκέντρωση κατά της κάρτας πολίτη\nΠάνω από 1.000 πολίτες έχουν συγκεντρωθεί στην πλατεία Αρχαίας Αγοράς, στο ύψος του αγάλματος του Ελ. Βενιζέλου για να διαμαρτυρηθούν για την κάρτα του πολίτη. Μάλιστα, πριν από λίγο, το πλήθος κατέβηκε…>>>\nστο οδόστρωμα κι έκλεισε και τα δύο ρεύματα της Εγνατίας Οδού.\nΣτη συγκέντρωση μίλησαν, ως τώρα, αστυνομικοί οι οποίοι εκδιώχθηκαν από το σώμα, επειδή αρνήθηκαν να παραλάβουν την κάρτα του πολίτη (σ.σ. η πιλοτική εφαρμογή του προγράμματος έγινε, πρώτα, στους αστυνομικούς). Οι ομιλητές υποστηρίζουν ότι, η συγκεκριμένη κάρτα, με το τσιπ που διαθέτει, συγκεντρώνει πληροφορίες και προσωπικά δεδομένα του κάθε πολίτη και τα διαθέτει σε όσους θα ήθελαν να τα γνωρίζουν.\nΜεταξύ των συγκεντρωμένων υπάρχουν περίπου 100 οπαδοί του ΛΑ.Ο.Σ., αλλά και κάποια ελάχιστα μέλη της “Χρυσής Αυγής”.


Σας τέλειωσε η ενυδατική; Έχετε πέντε φυσικές εναλλακτικές λύσεις | PAMPERNPLAY\nΣας τέλειωσε η ενυδατική; Έχετε πέντε φυσικές εναλλακτικές λύσεις\n6 μήνες ago leave a comment54 views\nΗ ενυδάτωση της επιδερμίδας είναι απαραίτητη προκειμένου να παραμείνει υγιής.Εκτός από τη διατροφή και οι κρέμες βοηθούν το δέρμα να παραμένει ενυδατωμένο.\nΣτην περίπτωση λοιπόν που σας έχει τελειώσει η κρέμα προσώπου ή σώματος, μπορείτε να χρησιμοποιήσετε ένα από τα ακόλουθα φυσικά προϊόντα.\nΙδανικό για όλους τους τύπους δέρματος – λιπαρό, ξηρό ή μεικτό. Λόγω των αντιοξειδωτικών του ιδιοτήτων, είναι εξαιρετικό στην πρόληψη της πρόωρης γήρανσης και καθυστερεί την εμφάνιση ρυτίδων ή χαλάρωσης του δέρματος. Το λάδι καρύδας μπορεί επίσης να βοηθήσει στη θεραπεία της ψωρίασης, της δερματίτιδας και του εκζέματος.\nΜια εξαιρετική επιλογή για ξηρό δέρμα καθώς το αμυγδαλέλαιο διεισδύει στα πολλαπλά στρώματα του δέρματος. Περιέχει πολλά αντιοξειδωτικά και στη βελτίωση της εικόνας της επιδερμίδας.\nΤο ελαιόλαδο περιέχει βιταμίνη Ε που προάγει την παραγωγή κολλαγόνου, μια πρωτεΐνη ζωτικής σημασίας για υγιές δέρμα. Ωστόσο, ορισμένες μελέτες έχουν δείξει ότι το ελαιόλαδο μπορεί να ερεθίσει άτομα με ευαίσθητο δέρμα, οπότε αν αυτό σας αφορά, φροντίστε να το δοκιμάσετε σε μια μικρή περιοχή του δέρματός σας πριν το χρησιμοποιήσετε.\nΤο βούτυρο καριτέ περιέχει βιταμίνες A, E, F και K . Προωθεί την αναγέννηση των κυττάρων, η οποία βοηθά στην επούλωση των πληγών και διατηρεί το δέρμα σας υγιές.\nΗ αλόη βέρα είναι ιδανική τόσο για ξηρό όσο και για λιπαρό δέρμα. Περιέχει 75 διαφορετικές ενώσεις που προωθούν ενεργά το υγιές δέρμα, αποτρέπουν τις ουλές και μειώνουν τη φλεγμονή του δέρματος. Η αλόη βέρα έχει επίσης αποδειχθεί ότι βοηθά στην καταπολέμηση της ακμής.\nΤο βούτυρο κακάου έχει αποδειχθεί ότι βελτιώνει την ελαστικότητα του δέρματος και προάγει την ανάπτυξη κολλαγόνου. Τα αντιοξειδωτικά που βρίσκονται στο βούτυρο κακάο προστατεύουν επίσης το δέρμα από το εσωτερικό «εξουδετερώνοντας» το οξειδωτικό στρες, σημαντικό παράγοντα της πρόωρης γήρανσης του δέρματος.\nΤο συνηθισμένο πρόβλημα όσων δεν έχουν ξεχωριστό δωμάτιο για κουζίνα και η λύση


Admin Την / Το Παρ Μάης 22, 2009 12:13 am\nΑΣ ΔΟΥΜΕ ΑΠΟ ΣΗΜΕΡΑ ΟΡΙΣΜΕΝΑ ΠΑΙΓΧΝΙΔΙΑ ΓΙΑ ΤΟ Σ/Κ, ΓΙΑ ΜΕΛΕΤΗ ΚΑΙ ΒΑΣΙΚΑ ΜΙΑΣ ΚΑΙ ΤΕΛΕΙΩΝΟΥΝ ΤΑ ΜΕΓΑΛΑ ΠΡΩΤΑΘΛΗΜΑΤΑ ΜΗΠΩΣ ΒΡΟΥΜΕ ΤΗΝ ΧΡΥΣΗ ΤΟΜΗ ΓΙΑ ΤΑΜΕΙΟ.\nΓκλάντμπαχ v Ντόρτμουντ # ΕΝΑ ΠΡΑΓΜΑΤΙΚΑ ΑΔΙΑΦΟΡΟ ΜΑΤΣ ΓΙΑ ΤΗΝ ΓΚΛΑΝΤΜΠΑΧ ('Η ΟΠΟΙΑ ΓΙΑ ΝΑ ΥΠΟΒΙΒΑΣΤΕΙ, ΠΡΕΠΕΙ Η ΜΠΙΛΕΦΕΝΤ ΝΑ ΚΕΡΔΙΣΕΙ ΜΕ 4 ΓΚΟΛ ΔΙΑΦΟΡΑ ΤΟ ΑΝΝΟΒΕΡΟ).\nΤΩΡΑ ΕΑΝ ΔΟΥΜΕ ΚΑΙ ΑΥΤΟ Ε' ΤΟΤΕ ΤΙ ΝΑ ΚΑΝΟΥΜΕ ΑΣ ΧΑΣΟΥΜΕ.\nΜΕ ΛΙΓΑ ΛΟΓΙΑ Η ΝΤΟΡΤΜΟΥΝΤ ΚΕΡΔΙΖΕΙ ΜΕ 1 ΓΚΟΛ (0-1, 1-2, 2-3, 3-4)\nΚΑΙ ΟΛΟΙ ΕΥΧΑΡΙΣΤΗΜΕΝΟΙ. ΑΠΟ ΤΑ ΚΑΛΛΙΤΕΡΑ ΒΕΤ ΤΟ ΔΙΠΛΟ 1,90 ΒΕΤ365. (ΚΑΙ ΤΑ ΣΚΟΡΑΚΙΑ ΔΕΝ ΕΙΝΑΙ ΚΑΚΗ ΙΔΕΑ)\nΝυρεμβέργη v Μόναχο 1860 # 1,30 Ο ΑΣΟΣ ΤΗΣ ΤΕΡΑΣΤΙΑΣ ΝΥΡΕΜΒΕΡΓΗΣ, ΠΑΡΑ ΠΟΛΥ ΣΩΣΤΑ ΤΟ ΕΧΕΤΕ, ΤΙ ΛΕΤΕ ΡΕ Μ......ΕΣ ΤΟΥ ΟΠΑΠ, ΔΗΛΑΔΗ ΕΑΝ ΚΕΡΔΙΣΕΙ Η ΝΥΡΕΜΒΕΡΓΗ ΤΙ ΘΑ ΓΙΝΕΙ, ΘΑ ΑΝΕΒΕΙ ΑΠΕΥΘΕΙΑΣ 'Η ΘΑ ΠΑΡΕΙ ΤΟ ΠΡΩΤΑΘΛΗΜΑ? ΜΙΑ ΑΝΟΙΧΤΗ ΠΑΛΑΜΗ ΚΑΙ ΠΟΛΥ ΤΗΣ ΕΙΝΑΙ. ΠΑΛΙ ΣΤΑ P/OFF ΘΑ ΠΑΕΙ ΚΑΙ ΣΙΓΑ ΜΗΝ ΚΑΤΣΕΙ ΝΑ ΣΚΟΤΩΘΕΙ ΓΙΑ ΝΑ ΚΕΡΔΙΣΕΙ ΤΗΝ ΑΚΟΜΑ ΠΟΙΟ ΑΔΙΑΦΟΡΗ ΜΟΝΑΧΟ. ΑΥΤΟ ΤΟ ΠΑΙΓΧΝΙΔΙ ΠΡΕΠΕΙ ΝΑ ΕΙΝΑΙ ΤΟ ΜΕΓΑΛΥΤΕΡΟ ΤΥΡΙ ΤΗΣ ΑΓΩΝΙΣΤΙΚΗΣ. Χ-2 ΔΕ ΤΟ ΜΑΤΣΑΚΙ ΜΕ ΑΠΟΔΟΣΗ 2,75 ΣΕ ΕΝΑ ΣΥΣΤΗΜΑΤΑΚΙ.\nΑλμερία v Εσπανιόλ # ΜΙΑ ΒΟΛΙΚΗ ΙΣΟΠΑΛΙΑ ΟΠΩΣ ΚΑΙ ΣΤΟΝ 1ο ΓΥΡΟ, ΚΑΙ ΟΛΑ ΚΑΛΑ. Χ = 3,30 ΒΕΤ365.\nΡίο Άβε v Αμαδόρα # Η ΡΙΟ ΑΒΕ ΘΕΛΕΙ ΕΝΑ ΒΑΘΜΟ ΚΑΙ ΣΩΝΕΤΑΙ ΠΡΟΣ ΤΙ ΤΟ 1,65 (ΟΠΑΠ) ΤΟΥ ΑΣΟΥ? ΟΚ, ΛΟΓΙΚΗ ΚΑΙ ΠΡΟΙΣΤΟΡΙΑ ΛΕΕΙ -ΑΣΟΣ- ΟΠΟΙΟΣ ΘΕΛΕΙ ΠΑΙΖΕΙ ΤΟΝ ΑΣΟ, ΑΛΛΑ ΘΕΛΕΙ ΠΡΟΣΟΧΗ ΑΥΤΟ ΤΟ ΠΑΙΓΧΝΙΔΙ. ΕΓΩ ΘΑ ΠΡΟΤΙΜΗΣΩ ΤΟ Χ = 3,20 (ΠΑΡΑ ΠΟΛΥ ΜΙΚΡΟ ΓΙΑ ΤΕΤΟΙΟ ΜΑΤΣ) (3,00 ΟΠΑΠ) ΟΤΑΝ Η ΑΔΙΑΦΟΡΗ ΣΠΟΡΤΙΝΓΚ ΜΕ ΤΗΝ ΝΑΣΙΟΝΑΛ ΤΟ Χ ΔΙΝΕΙ 3,60 ΒΕΤ365 (3,40 ΟΠΑΠ).ΠΡΟΣΟΧΗ.\nΆστον Βίλα v Νιούκαστλ # ΟΤΑΝ ΑΥΤΟ ΤΟ ΚΑΦΕΝΕΙΟ ΠΟΥ ΛΕΓΕΤΑΙ ΝΙΟΥΚΑΣΤΛ ΔΕΝ ΜΠΟΡΕΙ ΝΑ ΚΕΡΔΙΣΕΙ ΣΤΗΝ ΕΔΡΑ ΤΗΣ ΓΙΑ ΝΑ ΣΩΘΕΙ, ΤΙ ΘΕΛΕΙ ΝΑ ΤΗΝ ΣΩΣΟΥΜΕ ΕΜΕΙΣ ΠΑΙΖΟΝΤΑΣ ΤΑ ΩΡΑΙΑ ΜΑΣ ΛΕΦΤΑ ΠΑΝΩ ΤΗΣ? ΦΑΓΑΜΕ ΤΟ ΤΥΡΙ ΤΗΝ ΠΕΡΑΣΜΕΝΗ ΚΑΙ ΔΕΥΤΕΡΟ ΠΑΕΙ ΠΟΛΥ. ΑΣ ΚΕΡΔΙΣΕΙ ΚΑΙ ΑΣ ΣΩΘΕΙ ΜΟΝΗ ΤΗΣ. ΕΓΩ ΘΑ ΠΑΙΞΩ ΑΣΤΟΝ ΒΙΛΑ ΚΑΙ ΑΣ ΧΑΣΩ. ΑΣΟΣ 2,40 ΒΕΤ365. ΜΟΝΟ ΑΠΟΔΕΚΤΟ ΣΕ ΟΠΑΠ 2,20 (ΠΟΥ ΟΛΟΙ ΘΑ ΠΑΝΕ ΝΑ ΣΩΣΟΥΝ ΤΑ ΛΙΜΑ).\nΜπαρτσελόνα v Οσασούνα # Ο ΑΣΟΣ ΕΙΝΑΙ ΤΕΡΑΣΤΙΟΣ ΓΙΑ ΤΗΝ ΠΡΩΤΑΘΛΗΤΡΙΑ ΜΕ ΤΗΝ ΤΕΛΕΥΤΑΙΑ. 1,90 ΒΕΤ365 ΠΡΕΠΕΙ ΝΑ ΕΙΝΑΙ ΤΟΚΟΓΛΥΦΙΑ ΓΙΑ ΜΟΝΟ ΑΠΟΔΕΚΤΟ ΣΤΟΥΣ ΕΞΩ ΒΟΟΚ.\nΠΡΟΣΩΠΙΚΑ ΓΙΑ ΜΕΝΑ 'Η ΘΑ ΚΕΡΔΙΣΕΙ Η ΜΠΑΡΤΣΑ 6-0 ΚΑΝΟΝΤΑΣ ΕΠΙΔΕΙΞΗ ΔΥΝΑΜΗΣ ΓΙΑ ΤΟ ΜΑΤΣ ΤΗΣ ΤΕΤΑΡΤΗΣ 'Η ΘΑ ΧΑΣΕΙ ΕΥΚΟΛΑ ΚΑΙ ΘΑ ΣΩΣΕΙ ΤΗΝ ΟΣΑΣΟΥΝΑ. ΤΕΤΟΙΑ ΜΑΤΣ ΕΙΝΑΙ ΜΑΚΡΙΑ ΚΑΙ ΑΓΑΠΗΜΕΝΟΙ.


ΕΜΚΟ, Επαναστατικές Μη Κυβερνητικές Οργανώσεις | Parakato.gr\nΕίσαστε εδώ: » ΑΡΧΙΚΗ » ΠΑΝΟΥΤΣΟΣ Α. » ΕΜΚΟ, Επαναστατικές Μη Κυβερνητικές Οργανώσεις\nΕΜΚΟ, Επαναστατικές Μη Κυβερνητικές Οργανώσεις\nΗ έκφραση «πήρανε το κουραδόκαστρο» δεν είναι και η πιο καλαίσθητη. Δεν μπορώ όμως να σκεφτώ κάποια περισσότερο ταιριαστή για να περιγράψει την επιδρομή του Ρουβίκωνα στο κτίριο της Γενικής Γραμματείας Πληροφοριακών Συστημάτων. Μια επιδρομή που θα μπορούσε να γίνει ό,τι ώρα θέλανε και όχι να ξυπνάνε τα χαράματα άνευ λόγου και αιτίας.\nΗ επιδρομή έγινε στις έξι και τέταρτο το πρωί. Η οκταμελής ομάδα Ruby, κατά το ομάδα Delta, κατέβασε με βαριοπούλες τις τζαμαρίες του κτιρίου και αποχώρησε έχοντας καταγάγει ένα καίριο χτύπημα στον ταξικό εχθρό. Το λέει άλλωστε και η θριαμβευτική ανακοίνωση που μεταξύ άλλων αναφέρει «Με την κίνησή μας αυτή, επιστρέψαμε ένα ελάχιστο ποσοστό της βίας που καθημερινά δεχόμαστε όλοι μας προσπαθώντας να καλύψουμε τους φόρους που έχουν ορίσει για εμάς οι εξουσιαστές». Στην πράξη τώρα, πού βοηθάει το κατέβασμα μιας τζαμαρίας τους φορολογούμενους, που από τα λεφτά τους θα αγοραστεί καινούργια τζαμαρία, ανήκει στη λογική οπερατικής δημοκρατίας της Ελλάδας. Εκεί που και οι αντιεξουσιαστές είναι εναρμονισμένοι με τον Ρουβίκωνα να προσπαθεί να πείσει και να πειστεί ότι δρα συνωμοτικά. Ενώ τους έχουν συλλάβει μισή ντουζίνα φορές και τον Ιούλιο στη Βουλή αφού έβγαλαν φωτογραφίες, συνελήφθηκαν και μετά από εντολή του Νίκου Βούτση αφέθηκαν ελεύθεροι.\nΣε νορμάλ χώρες μετά την επίθεση στην γ.γ. Πληροφοριακών Συστημάτων η αστυνομία θα ξεκινούσε μια έρευνα. Μετά θα γινόταν έρευνα για τους δράστες. Και η υπόθεση θα εξιχνιαζόταν ή όχι. Στην οπερατική όμως Ελλάδα του ΣΥΡΙΖΑ οι συνωμοτικές επιθέσεις καταλήγουν κωμωδίες.\nΕντάξει τα παιδιά με τις βαριοπούλες έκαναν το καθήκον τους. Φορούσαν κράνη και κουκούλες, στο τέλος του βίντεο, ένας φωνάζει βιαστικά «Πάμε, πάμε» και στο τέλος του γυρίσματος κανένας δεν γυρνάει στην κάμερα να ρωτήσει αν πήρε το πλάνο, όπως έκανε η Ζωή όταν σήκωσε την μπάρα στα διόδια. Ελπίζω ότι και η αστυνομία έκανε το καθήκον της. Αν όχι να φτάσουν στο σημείο να πάρουν αποτυπώματα, τουλάχιστον να πάνε στο συμβάν σπινάροντας τα λάστιχα και με τις σειρήνες να κάνουν «πιραπί, πιραπί». Από όταν όμως ο ΣΥΡΙΖΑ έγινε κυβέρνηση και το παραμύθι δεκαετιών ότι πίσω από τις κουκούλες βρίσκονται αστυνομικοί τελείωσε, κάποιος τελικά πρέπει να το κάνει. Αποδείχτηκε ότι το κάνουν αυτοί που δεν πρέπει να ενοχλούνται. Αυτοί που τα στοιχεία τους «είναι σαφές ότι καταγράφονται πάντοτε και είναι προσβάσιμα στις υπηρεσίες ασφαλείας τα γεγονότα και τα ατομικά στοιχεία των υπαιτίων για τη “διατάραξη της τάξης”», όπως είπε ο Βούτσης μετά το ντου του Ρουβίκωνα στη Βουλή, αλλά που είναι οι ιερές αγελάδες της εξωκοινοβουλευτικής αριστεράς και δεν πρέπει να ενοχλούνται. Το ερώτημα είναι αν ο Νίκος Βούτσης που είχε χαρακτηρίσει το ντου στη Βουλή «απλή έκφραση διαμαρτυρίας» ένοιωσε λίγο υπεύθυνος για την επιδρομή στο Μοσχάτο. Και εάν, όπως είχε πάρει τηλέφωνο τον Τόσκα για να τους αφήσει, αυτή τη φορά πήρε για να ρωτήσει τι έγινε. Καθαρά ρητορικό ερώτημα αφού ο Βούτσης δημοσίως έκανε αυτό που αναμενόταν να κάνει. Την παλαβή.\nΟ ΣΥΡΙΖΑ έβαλε τους ρουβίκωνες και το Εξαρχιστάν στην καθημερινότητα της πόλης. Κατόρθωσε τα ντου του Ρουβίκωνα και οι μολότοφ στα γραφεία του ΠΑΣΟΚ στη Χαρ. Τρικούπη να μην γράφονται. Όχι επειδή κάποιος θέλει να κρύψει κάτι, αλλά γιατί κάτι που συμβαίνει συνεχώς παύει να είναι είδηση. Το χειρότερο, δημιούργησε μια αστυνομία που μένει μακριά από τέτοιες ιστορίες. Μετά από δύο προέδρους Βουλής, τον Βούτση και την Ζωή, να στέλνουν το μήνυμα ότι τα μέλη του Ρουβίκωνα δεν πειράζονται, ένας αστυνομικός θα πρέπει να είναι τρελός για να μπλεχτεί. Το μήνυμα έχει σταλεί. Μετά τις ΜΚΟ έχουμε και ΕΜΚΟ. Επαναστατικές Μη Κυβερνητικές Οργανώσεις. Μπορεί να μην είναι κρατικές αλλά λειτουργούν με την στοργή και την προστασία του κράτους.\nΔημοσίευση: Οκτωβρίου 12, 2017 - Κατηγορία: ΠΑΝΟΥΤΣΟΣ Α.\n0 Σχόλια για την ανάρτηση: "ΕΜΚΟ, Επαναστατικές Μη Κυβερνητικές Οργανώσεις"


«Τσακώσαμε» τον Χρήστο Γλωσσίδη του MasterChef με γοητευτική συνοδό στο κέντρο της Αθήνας!\nΤον δεύτερο φιναλίστ του MasterChef 2 απαθανάτισε ο φωτογραφικός φακός του govastileto.gr πριν λίγες ημέρες στο κέντρο της Αθήνας και δεν ήταν μόνος του.\nΟ Χρήστος Γλωσσίδης που κατάφερε να ξεχωρίσει για τις μαγειρικές του ικανότητες στο MasterChef, καταλαμβάνοντας τη δεύτερη θέση στον τελικό, συνοδευόταν από μία μελαχρινή κοπέλα.\nΔεν γνωρίζουμε αν είναι αυτή η αγαπημένη του, ωστόσο οι δυο τους έδειχναν να περνάνε όμορφες στιγμές. Αφού έκαναν τη βόλτα τους, στη συνέχεια ήπιαν τον καφέ τους σε γνωστή καφετέρια στην καρδιά της πρωτεύουσας.\nΟ Χρήστος Γλωσσίδης να θυμίσουμε ότι όταν ρωτήθηκε για την προσωπική του ζωή από την Κατερίνα Καραβάτου είχε δηλώσει: «Υπάρχει κάποιος άνθρωπος στη ζωή μου. Πάντα υπήρχε. Είμαστε μαζί πολλά χρόνια. Είμαστε μια χαρά».\nΠροηγούμενο Previous post: Σάλος στην Ισπανία για το σαλέ των 540.000 ευρώ που αγόρασε ο ηγέτης των Podemos\nΕπόμενη Next post: Μαίρη Συνατσάκη: Μου φαίνεται τόσο δύσκολο το «για πάντα μαζί»


Κατσαράς Βαγγέλης - Bodossaki Lectures on Demand\nΑντιδήμαρχος Τουρισμού-Πολιτισμού Νάξου - Πρόεδρος, Ένωση Ξενοδόχων Νάξου\nΟ Βαγγέλης Κατσαράς είναι Αντιδήμαρχος Τουρισμού-Πολιτισμού Νάξου και Πρόεδρος της Ένωσης Ξενοδόχων Νάξου.\nΓεννήθηκε το 1979. Είναι υιός του Νικηφόρου Κατσαρά από τη Χώρα της Νάξου και της Κυριακής Κάβουρα από τον Άγιο Αρσένιο. Είναι παντρεμένος με την Κυριακή Ξενικουδάκη, υπάλληλο του ΕΦΚΑ Νάξου, η οποία κατάγεται από τις Τρίποδες Νάξου. Με τη σύζυγό του, έχουν αποκτήσει 4 τέκνα, τη Μαρία – Κυριακή, τον Νικηφόρο, τη Μυρτώ – Αποστολία και τον Παύλο – Ανδρέα.\nΑποφοίτησε από το Γενικό Λύκειο Νάξου και, στη συνέχεια, απέκτησε πτυχίο στην Οργάνωση και Διοίκηση Ξενοδοχειακών και Τουριστικών Επιχειρήσεων, στο Πανεπιστημίου Southbank του Λονδίνου. Στο ίδιο Πανεπιστήμιο, απέκτησε Μεταπτυχιακό Δίπλωμα (MSc) στην Προηγμένη Τεχνολογία Πληροφορικής.\nΚατά τη διάρκεια των σπουδών του στο Λονδίνο, εργάστηκε σε μεγάλες ξενοδοχειακές μονάδες εκεί, ενώ τα καλοκαίρια απασχολείτο σε τουριστικά πρακτορεία της Νάξου. Παρά τις οικονομικές απολαβές και τη θέση που κατείχε στο Λονδίνο, επέλεξε να γυρίσει στο αγαπημένο του νησί. Αφού ολοκλήρωσε τις στρατιωτικές του υποχρεώσεις στο Πολεμικό Ναυτικό, εργάστηκε στο ξενοδοχείο το οποίο δημιούργησαν και εργάζονταν οι γονείς του.\nΙστότοπος του Βαγγέλη Κατσαρά


ΜΠΕΙΚΙΝ ΠΑΟΥΝΤΕΡ ΜΕ ΚΡΕΜΟΡΙΟ 4x17gr Vegan Προϊόντα\nΤο κρεμόριο ή κρεμοτάρταρο ή κρέμα ταρτάρ είναι ένα υποπροϊόν του κρασιού. Όταν ο χυμός σταφυλιών ζυμώνεται μέσα στα βαρέλια για να γίνει κρασί, ένα ίζημα μένει πίσω. Αυτή η ουσία καθαρίζεται και μετατρέπεται σε λευκή σκόνη γνωστή ως κρέμα ταρτάρ. Το όνομα «κρέμα ταρτάρ» προέρχεται από τη χημική ονομασία: τρυγικό υδρογόνο καλίου.\nΣτο ψήσιμο χρησιμοποιείται για να σταθεροποιήσει το ασπράδι των αυγών και να εμποδίσει το σχηματισμό κρυστάλλων ζάχαρης.\nΗ προσθήκη του στο βιολογικό μπέικιν πάουντερ κάνει το προϊόν να προσφέρει φυσική ζύμωση. Το Biovegan Biobackpulver δίνει στη ζύμη χαλαρή δομή και είναι κατάλληλη για την παραγωγή κέικ τσουρέκια, αρτοσκευάσματα μικρού μήκους, ψωμάκια, μπισκότα.\nΣυστατικά: Άμυλο καλαμποκιού*, (όξινο) Monokaliumtartrat (τρυγικό κάλιο 24,7%), (παράγοντας αύξησης) Διττανθρακικό νάτριο (σόδα).\nEcomil Κρέμα Μαγειρικής Καρύδας 200ml ΒΙΟ


Εμβολιασμός: Ο φόβος και η ανάγκη ψυχολογικής στήριξης – Εμπειρίες πολιτών στην «Κ» | Η ΚΑΘΗΜΕΡΙΝΗ\nΟ «κρύος ιδρώτας» λίγο πριν από τον εμβολιασμό και οι μαύρες σκέψεις της 15λεπτης αναμονής\n6 Ιουλίου, 2021 06.07.2021 • 21:17\nΑνθρωποι που διστάζουν να περάσουν το κατώφλι του εμβολιαστικού κέντρου, άλλοι που κάνουν βόλτες γύρω από αυτό για να ηρεμήσουν, ορισμένοι που νιώθουν τη γη να χάνεται κάτω από τα πόδια τους κατά τη 15λεπτη αναμονή μετά τον εμβολιασμό… Πολλές είναι οι ψυχολογικές διακυμάνσεις των πολιτών έναντι του εμβολιασμού, όπως ομολογούν στην «Κ». «Ημουν από τους πρώτους που έκλεισαν ραντεβού όταν άνοιξε η πλατφόρμα για τη δική μου ηλικιακή ομάδα», διηγείται στην «Κ» η 32χρονη Αναστασία, που έκανε την πρώτη δόση του ΑstraZeneca στις 4 Μαΐου.\n«Η πανδημία έως τώρα με ταλαιπώρησε πολύ, μεταξύ άλλων οι γονείς μου και ο αδελφός μου νόσησαν από COVID-19». Η ίδια ήταν πεπεισμένη, όμως το εργασιακό της περιβάλλον την αποθάρρυνε. «Τι πας να κάνεις; Είσαι τρελή;» H Αναστασία έκλεισε τα αυτιά της στις παραπάνω φωνές, έπαψε για λίγες μέρες να ακούει ειδήσεις, έβαλε το καλύτερο φουστάνι της και έσπευσε στο εμβολιαστικό κέντρο της γειτονιάς της. «Ημουν πολύ χαρούμενη, αλλά με προβλημάτισε η αόριστη έκφραση του γιατρού σχετικά με το ιστορικό των αλλεργιών μου, παρ’ όλα αυτά “μπολιάστηκα”». Οσο η 32χρονη γυναίκα περίμενε στον χώρο αναμονής, μεμιάς όλες οι μαύρες σκέψεις πέρασαν από το μυαλό της και άρχισε να καταρρέει. Η παθολόγος που την ανέλαβε, αφού την εξέτασε, επιβεβαίωσε την υποψία της: η Αναστασία ήταν η τρίτη εμβολιασμένη που πάθαινε κρίση πανικού εκείνη την ημέρα.\nΗ επόμενη εβδομάδα ήταν δύσκολη. «Πέρα από τις γνωστές παρενέργειες, είχα και ορισμένες που έμοιαζαν πιο σοβαρές, όπως έντονο πόνο στο πόδι», εξηγεί η Αναστασία, η οποία έκανε σειρά εξετάσεων, που έδειξαν ότι παθολογικά ήταν καλά, αλλά είχε κλονιστεί ψυχολογικά. «Ξεκίνησα αγωγή με αγχολυτικό και μετρώ αντίστροφα για τη δεύτερη δόση». Ολες αυτές τις εβδομάδες, ουκ ολίγες φορές απευθύνθηκε σε ομάδα στο Viber που είχε δημιουργήσει με φίλους της εμβολιασμένους με το ίδιο σκεύασμα. Στον διαδικτυακό μικρόκοσμό τους πρόσφεραν ο ένας στον άλλο υποστήριξη, αντάλλασσαν εμπειρίες και συμβουλές, καθώς κρίση πανικού είχαν πάθει και άλλοι.\nΗ 57χρονη Π.Σ., ανέκαθεν ορθολογίστρια, έσπευσε να κάνει το εμβόλιο AstraZeneca για να επιστρέψει στην παλιά της ζωή ως ασφαλιστικός σύμβουλος που είχε καθημερινή επαφή με κόσμο. «Λίγες μέρες αργότερα, όμως, πήγα στο νοσοκομείο, καθώς ένιωθα ότι κάτι δεν πήγαινε καλά». Οι εξετάσεις της υπέδειξαν ως υπεύθυνο τον ψυχολογικό παράγοντα… «Δεν είμαι αρνήτρια, κάθε άλλο, απλώς φαίνεται ότι όλη αυτή η συζήτηση για τις θρομβώσεις λειτούργησε ως αυθυποβολή», σχολιάζει η 57χρονη.\nΣυχνά ο «κρύος ιδρώτας» αρχίζει προτού κάποιος εμβολιαστεί, εξ ου και πολλοί κοντοστέκονται πέριξ των εμβολιαστικών κέντρων. «Εκεί, θα ήταν κομβικής σημασίας να αναλάβει κάποιος επαγγελματίας να ηρεμήσει τον πολίτη που βρίσκεται “στο τσακ” να εμβολιαστεί, αλλά τον προδίδει ο ίδιος του ο εαυτός», επισημαίνει άνθρωπος του χώρου. Κάποιες φορές το «μπαλάκι» πέφτει στους φύλακες, στους παρευρισκομένους ή σε κάποιον εργαζόμενο που ευκαιρεί. Αλλοτε ο πολίτης, νικημένος από το άγχος και τον φόβο του, οπισθοχωρεί και φεύγει.\nΕμβολιασμός Κορωνοϊός Astrazeneca\nΚικίλιας για υποχρεωτικό εμβολιασμό: Οι αποφάσεις θα δρομολογηθούν το καλοκαίρι\nΛινού για Johnson & Johnson: Να αποφεύγεται από γυναίκες κάτω των 50 ετών\nΜε τρεις επιλογές για εμβολιασμό οι 18-24\nΞεπέρασαν τα 7 εκατ. οι εμβολιασμοί – Συνεπείς στη 2η δόση με AstraZeneca οι πολίτες\nΕμβολιασμοί: Τι λένε οι ειδικοί για AstraΖeneca και δεύτερη δόση


Εμφυτεύματα δοντιών... χωρίς πόνο! - TLIFE\nΗΟΜΕ Fitness Υγεία Εμφυτεύματα δοντιών… χωρίς πόνο!\n01.02.2011 | 02:49\nΕμφυτεύματα δοντιών… χωρίς πόνο!\nΗ χειρουργός οδοντίατρος Δέσποινα Κωστομοίρη απαντά σε όλες τις απορίες που μπορεί να έχεις γύρω από τα εμφυτεύματα δοντιών…\nΣπουδάζοντας κοινωνική λειτουργός πριν γίνω οδοντίατρος συνειδητοποίησα ότι οι άνθρωποι φοβούνται και θέλουν να αποφεύγουν τον πόνο -ψυχικό και σωματικό. Η ιδέα του πόνου δημιουργεί έντονο φόβο. Και ο οδοντιατρικός ασθενής είναι φοβικός ασθενής. Ιδιαίτερα όταν χρειάζονται εμφυτεύματα. Φοβάται ότι θα πονέσει, θα πρηστεί, φοβάται ότι θα αποτύχουν τα εμφυτεύματα.\nΌλα αυτά είναι μύθος, όχι η πραγματικότητα. Όταν αναλαμβάνει μια σοβαρή ομάδα οδοντιάτρων την αποκατάσταση των εμφυτευμάτων, η επιτυχία είναι δεδομένη. Η σοβαρή μελέτη του ιατρικού και οδοντιατρικού ιστορικού, η ψυχολογική προσέγγιση του ασθενή και ο σωστός σχεδιασμός της θεραπευτικής και αισθητικής αποκατάστασης μειώνει στο ελάχιστο και εκμηδενίζει την περίπτωση της αποτυχίας, του πόνου και του πρηξίματος.\nΓια αυτό το αποτέλεσμα συνήθως υπάρχει μια ομάδα συνεργαζόμενων ειδικευμένων οδοντιάτρων που μπορεί να περιλαμβάνει τον γναθοχειρουργό, τον προσθετολόγο, τον περιοδοντολόγο και τον αισθητικό οδοντίατρο.\nΤα αποτελέσματα δε των ανθρώπων που αποκαθιστούν την οδοντοστοιχία τους με εμφυτεύματα είναι εκπληκτικά. Ιδιαίτερα όταν η μελέτη αφορά όχι μόνον θεραπευτική αποκατάσταση των δοντιών αλλά ταυτόχρονα και την αισθητική αποκατάσταση. Έτσι ώστε ακόμα και ένα στόμα που δεν είχε καθόλου δόντια και αποκαθίσταται με εμφυτεύματα να αναδεικνύει μια φυσική οδοντοστοιχία χωρίς να υπάρχει υπόνοια ότι έχει γίνει οδοντιατρική αποκατάσταση.\nΕμφυτεύματα σε ελλείψεις δοντιών που μπορούν να αποκατασταθούν σε ένα ραντεβού (άμεση φόρτιση) εφόσον το ιατρικό ιστορικό και η οδοντιατρική μελέτη του περιστατικού το επιτρέπει.\nΗ οδοντιατρική επιστήμη σήμερα και οι Έλληνες οδοντίατροι που οι περισσότεροι έχουν κάνει μεταπτυχιακό και ειδικότητα είναι σε θέση από το 1ο ραντεβού να αποκαταστήσουν τον ασθενή τους με δόντια (τις μεταβατικές εργασίες), μέχρι να ολοκληρώσουν πλήρως το στόμα άριστα θεραπευτικά και αισθητικά. Έτσι, ο ασθενής αισθάνεται την ασφάλεια για την αποκατάσταση του στόματός του και κυρίως μπορεί να έχει τελική εικόνα της αποκατάστασης με τα μεταβατικά δόντια .\nΥπάρχουν πολλοί λόγοι για τους οποίους πλεονεκτούν τα εμφυτεύματα. Ένας από αυτούς είναι η δυνατότητα που έχουν να αναπληρώνουν ένα μεμονωμένο δόντι χωρίς να χρειάζεται να γίνει παρέμβαση στα διπλανά δόντια. Άλλος σημαντικός λόγος είναι ότι έχουν τη δυνατότητα να αναπληρώσουν όλα τα δόντια στο στόμα (άνω και κάτω γνάθο) παρέχοντας άριστη σταθερότητα.\nΥπάρχει περίπτωση να μην δεχτεί ο οργανισμός τα εμφυτεύματα;\nΤα εμφυτεύματα είναι γνωστό ότι κατασκευάζονται από κράματα τιτανίου, τα οποία είναι βιοσυμβατά και πλήρως αποδεκτά από τον ανθρώπινο οργανισμό. Η διαδικασία τοποθέτησης είναι σχετικά απλή. Ο προσθετολόγος σε συνεργασία με τον περιοδοντολόγο ή τον γναθοχειρουργό αφού καθορίσουν τις θέσεις που θα τοποθετηθούν τα εμφυτεύματα προχωρούν στη χειρουργική επέμβαση που διαρκεί από ένα τέταρτο για ένα δόντι μέχρι δύο ώρες για όλη τη γνάθο. Όπως είπαμε και παραπάνω πόνος δεν υπάρχει ούτε κατά την τοποθέτηση, ούτε κατά την επούλωση κατά τη διάρκεια της οποίας ο ασθενής λαμβάνει κοινά παυσίπονα.\nΟι μεταβατικές εργασίες είναι δόντια με σχήμα και εμφάνιση σαν τα κανονικά δόντια και ταυτόχρονα αναδεικνύουν την τελική εικόνα του στόματος σε επίπεδο αισθητικής οδοντιατρικής και βοηθούν τον ασθενή από το 1ο ραντεβού να αισθάνεται ασφαλής. Ταυτόχρονα ότι χρειάζεται σε επίπεδο διόρθωσης της αισθητικής αναβάθμισης του στόματος βελτιώνεται με την σύμφωνη γνώμη του ασθενούς επί των μεταβατικών εργασιών.\nΚαθόλη την διάρκεια της αποπεράτωσης των εμφυτευμάτων ο ασθενής έχει την δυνατότητα να έχει μεταβατικά δόντια για όσο διάστημα θα περιμένει μέχρι το τέλος των εργασιών.\nΌχι. Ασθενείς αναφέρουν πως η ενόχληση είναι ελάχιστη είτε κατά την διάρκεια, είτε μετά την επέμβαση. Η πλειοψηφία των ασθενών νιώθει άνετα απλά με Depon – Panadol κ.τ.λ.\nΧρειάζονται την ίδια συντήρηση όπως και τα φυσικά μας δόντια και την συχνότητα των οδοντιατρικών επισκέψεων καθορίζει ο περιοδοντολόγος για την καθιερωμένη αποτρύγωση, όπου ουσιαστικά γίνεται έλεγχος και συντήρηση των εμφυτευμάτων. Απαιτείται όμως και καθημερινή συντήρηση και καθαρισμό από το ίδιο το άτομο.\nΠόσο θα στοιχήσει;\nΤο κόστος θα προσδιοριστεί τον αριθμό των εμφυτευμάτων που θα χρειαστούν για τις ανάγκες σας, το επίπεδο δυσκολίας, τις τυχόν βοηθητικές επεμβάσεις για να τοποθετηθούν τα εμφυτεύματα και τέλος τον τύπο της στεφάνης, της γέφυρας ή της οδοντοστοιχίας που καλύπτει καλύτερα τις απαιτήσεις σας .


Ξενοδοχεία κοντά σε Park Sittard Zuid - Βρείτε προσφορές ξενοδοχείων\nΞενοδοχεία κοντά σε Park Sittard Zuid\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Park Sittard Zuid. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Park Sittard Zuid παραπάνω.\nΕνοικίαση αυτοκινήτου σε: Sittard\nΞενοδοχεία σε Sittard\nΞενοδοχεία κοντά σε Busstation SittardΞενοδοχεία κοντά σε Fortuna SittardΞενοδοχεία κοντά σε Stadsschouwburg Sittard-GeleenΞενοδοχεία κοντά σε Poppodium FenixΞενοδοχεία κοντά σε Stadspark SittardΞενοδοχεία κοντά σε KollenbergΞενοδοχεία κοντά σε Fortunato Congrescentrum/ Clubmet SittardΞενοδοχεία κοντά σε HC ScoopΞενοδοχεία κοντά σε Museum Het DomeinΞενοδοχεία κοντά σε Het Laagland TheaterΞενοδοχεία κοντά σε Forum SittardΞενοδοχεία κοντά σε Pitboel theater


Παναγιωτόπουλος για Χαλκιδική: Φονική καταιγίδα επιπέδου Ειρηνικού, άμεση η κινητοποίηση - news4money.gr\nΠαναγιωτόπουλος για Χαλκιδική: Φονική καταιγίδα επιπέδου Ειρηνικού, άμεση η κινητοποίηση\nΣε πλήρη ετοιμότητα βρίσκεται από χθες ο στρατός για την αντιμετώπιση της φονικής κακοκαιρίας που έπληξε τη Χαλκιδική, όπως δήλωσε βγαίνοντας από το Μέγαρο Μαξίμου ο υπουργός Εθνικής Άμυνας Νίκος Παναγιωτόπουλος.\nΟ κ. Παναγιωτόπουλος, όπως μεταδίδει το ΑΜΠΕ, έκανε λόγο για φονική καταιγίδα επιπέδου Ειρηνικού, σύμφωνα με ενημέρωση που είχε από τους μετεωρολόγους του Στρατού.\nΌπως είπε, δύο γεννήτριες του Στρατού βρίσκονται καθ’ οδόν προς την περιοχή, ενώ δύο ελικόπτερα έκαναν πτήσεις για πιθανούς αγνοούμενους.\nΠαράλληλα τα βαρέα οχήματα του Στρατού βρίσκονται σε ετοιμότητα 30 λεπτών για την αποκατάσταση των ζημιών.\n«Ο κρατικός μηχανισμός κινητοποιήθηκε άμεσα, τα προβλήματα είναι οξύτατα και ο μηχανισμός πρέπει να βρίσκεται σε εγρήγορση. Τελευταία γραμμή άμυνας είναι οι Ένοπλες Δυνάμεις, που σπεύδουν να συνδράμουν, όποτε καλούνται», τόνισε χαρακτηριστικά.\nΑπό την πλευρά του ο υπουργός Περιβάλλοντος και Ενέργειας Κωστής Χατζηδάκης τόνισε πως το υπουργείο αναζητά λύσεις για την επούλωση του προβλήματος ηλεκτροδότησης της Χαλκιδικής με την εγκατάσταση ηλεκτρογεννητριών έως ότου αποκατασταθούν οι ζημιές στο δίκτυο υψηλής τάσης.\nΣε συνέντευξή του σήμερα στον ραδιοφωνικό σταθμό «Real FM» ο κ. Χατζηδάκης πρόσθεσε πως θα δοθεί προτεραιότητα στην κάλυψη των πιο επειγουσών αναγκών για το νερό, τα νοσοκομεία, τα Κέντρα Υγείας και τις περιοχές που έχουν μεγαλύτερες συγκεντρώσεις πληθυσμού.\n«Πήρα προσωπικά τηλέφωνα όλους τους μεγάλους παίκτες της ενεργειακής αγοράς της χώρας για να δούμε αν υπάρχουν ηλεκτροπαραγωγά ζεύγη, τα οποία να σταλούν επειγόντως εκεί. Υπάρχουν, αλλά λίγα, διότι και αυτά που υπάρχουν έχουν σταλεί από τη ΔΕΗ και από εκείνους στην Κρήτη και στη Σαντορίνη, διότι το σύστημα της ηλεκτρικής ενέργειας στη χώρα είναι στα όριά του πολλαπλώς» συνέχισε.\nΥπήρξε επικοινωνία με εταιρεία ακόμη και στο Βέλγιο, αλλά οι ηλεκτρογεννήτριες που βρέθηκαν εκεί χρειάζονται τρεις ημέρες για να έρθουν και να εγκατασταθούν. Παράλληλα, έγινε επαφή με το υπουργείο Εθνικής Άμυνας για να στείλει και ο στρατός τις γεννήτριες που είναι διαθέσιμες.\nΗ κατεύθυνση του πρωθυπουργού, τόνισε ο κ. Χατζηδάκης, είναι να χειριστούμε το θέμα με ψυχραιμία, με ταχύτητα γιατί υπάρχουν εκατοντάδες χιλιάδες κάτοικοι της περιοχής και τουρίστες, χωρίς με την όποια λύση δοθεί να έχουμε διακινδύνευση της ασφάλειας. Αντιλαμβανόμαστε πλήρως, τόνισε, τις συνέπειες για την καθημερινότητα των ανθρώπων, τον τουρισμό και την τοπική οικονομία.\nΩς προς τον χρόνο αποκατάστασης της βλάβης ο υπουργός ανέφερε πως η κατεύθυνση που έχει δοθεί από το διευθύνοντα σύμβουλο του ΑΔΜΗΕ, κ. Μανουσάκη, στους τεχνικούς είναι να πάνε όσο πιο γρήγορα γίνεται. «Θα εκτιμήσουν οι ίδιοι την κατάσταση. Οι τεχνικοί έχουν τον πρώτο λόγο», σημείωσε ο κ. Χατζηδάκης.\nΤα συλλυπητήριά του στις οικογένειες των θυμάτων εξέφρασε ο νέος δήμαρχος Θεσσαλονίκης Κωνσταντίνος Ζέρβας.\n«Η απώλεια έξι συνανθρώπων μας και ο τραυματισμός άλλων εκατό, από την πρωτόγνωρη κακοκαιρία που χτύπησε τη Χαλκιδική, μας έχει συγκλονίσει. Τα ειλικρινή συλλυπητήρια στους οικείους τους. Σε ό,τι αφορά στο καθήκον της Πολιτείας, αυτό γίνεται βαρύτερο, καθώς τα έντονα καιρικά φαινόμενα συνιστούν πλέον έναν αστάθμητο παράγοντα κινδύνου που πρέπει να αντιμετωπιστεί» αναφέρει σε ανάρτησή του.\nΠροσθέτει πως «προετοιμασία, προειδοποίηση, αντιμετώπιση και αποκατάσταση, όλα είναι εξίσου σημαντικά για την αποφυγή στο μέλλον τέτοιων καταστροφών». Τονίζει δε πως η καταγραφή για την αποκατάσταση των ζημιών θα πρέπει να είναι άμεση.\n«Το στολίδι της Βόρειας Ελλάδας και ένας από τους βασικούς τουριστικούς προορισμούς, πρέπει να αναταχθεί το συντομότερο. Τα επόμενα χρόνια ίσως να υπάρχει αύξηση τέτοιων φαινομένων λόγω της κλιματικής αλλαγής και οφείλουμε να είμαστε έτοιμοι. Και σ’ αυτήν την προσπάθεια θα είμαστε όλοι μαζί, με όποιες δυνάμεις και υποδομές διαθέτει ο καθένας μας» καταλήγει.\nΈτοιμη να βοηθήσει στη Χαλκιδική η Ευρωπαϊκή Επιτροπή\nΑπονομή τίτλων σε συνεργάτες της Εθνικής Ασφαλιστικής\nΧρήστος Σταϊκούρας: Σειρά επαφών σε Παρίσι και Βίλνιους\nΝάσος Ηλιόπουλος: Ο δεύτερος γύρος έχει δυναμικές\nΣΥΡΙΖΑ: Το συνέδριο της ΓΣΕΕ ανέδειξε τις παθογένειες και την πλήρη απαξίωση στην οποία έχει περιέλθει\nmoney February 22, 2020\nΠαίρνει θέση για το ποδόσφαιρο ο Μητσοτάκης – Δεν διακόπτεται το πρωτάθλημα\nΚυριάκος Μητσοτάκης για ευρωεκλογές 2019: Καθαρή νίκη της ΝΔ


Ο καφές της Κυριακής | Πρωινός Λόγος | Καθημερινή Εφημερίδα Των Τρικάλων\nΕλλάδα»Ελλάδα»Ο καφές της Κυριακής\nΟ καφές της Κυριακής\tΣάββατο, 23 Ιουλίου 2011 15:10\tτου Χριστόφορου Παπαθανασίου\tΩς Έλληνες το έχουμε αυτό. Από το ζενίθ στο ναδίρ και το αντίστροφο. Το ζήσαμε αυτό σε μεγάλο βαθμό στην Σύνοδο Κορυφής της Ευρωζώνης την περασμένη Πέμπτη.\nΜέσα σε λίγες ώρες τα συναισθήματα όλων άλλαζαν από ώρα σε ώρα. Λίγο πριν τα μεσάνυχτα ο πρωθυπουργός Γιώργος Παπανδρέου, μαζί με τα «αφεντικά» της Ευρώπης ανακοίνωσε τις αποφάσεις που πάρθηκαν εκεί. Δόθηκε μια ανάσα; Η απάντηση είναι ναι, αλλά πάντα υπάρχει ένα μεγάλο ΑΛΛΑ.\n«Οι αριθμοί ευημερούν, οι Ελληνες πένονται», είχε πει ο Γεώργιος Παπανδρέου, παππούς του σημερινού πρωθυπουργού και καλό θα είναι ο εγγονός να το βάλει καλά στο μυαλό του. Θέλοντας και μη – γενικότερα για τους πολιτικούς μας – το στοίχημα είναι αυτό.\nΗ ανάπτυξη να μην κάτι ως «ασκήσεις επί χάρτου'», αλλά να περάσουν στην πραγματική οικονομία. Αν λοιπόν κάτι πρέπει να μείνει ως ζητούμενο από όσα έγιναν την περασμένη Πέμπτη είναι η προσπάθεια αυτό να αποτελέσει βάση για ουσιαστική ανάπτυξη. Και εδώ κρίνονται όλοι και κυρίως οι πολιτικοί.\nΚαι με μια σημαντική διαφορά. Όλα τα παραπάνω είναι χρόνια αιτήματα του ελληνικού τρόπου, αν και δεν εκφραζόταν πάντα με το ίδιο τρόπο – μεγάλο λάθος – αλλά πλέον τα δεδομένα έχουν αλλάξει. Και ακριβώς εκεί θα πρέπει να επικεντρώσει ο πολιτικός κόσμος. Δεν είναι η εποχή των λόγων-από αυτά ήδη έχουμε χορτάσει – αλλά των πράξεων. Όποιος καταφέρει να φέρει αυτή την αποστολή εις πέρας θα είναι ο νικητής. Αν πάλι δεν είναι κανένας άξιος να το πράξει αυτό, αλίμονο στον κόσμο που παλεύει για το μεροκάματο.\nΜε άλλα λόγια. Ανάπτυξη, όχι μια αφαιρεμένη έννοια, αλλά που να βρίσκει επαφή στην πραγματικότητα. Στον κόσμο που είναι στις πλατείες και στους υπόλοιπους που καθημερινά μοχθούν για το καλύτερο, προσφέροντας από τον οβολό τους για την σωτηρία της πατρίδας. Αυτοί αξίζουν τους πολιτικούς που θα παλέψουν με νύχια και με δόντια για να έρθει η δικαίωση. Και δεν μπορεί να πει κάποιος ότι όλα αυτά δεν είναι ρεαλιστικά, αφού επί της ουσίας «μετρημένα κουκιά είναι», απλώς σκοπίμως κάποιοι έχασαν το... μέτρημα. Ε, λοιπόν είναι η κατάλληλη στιγμή να μην γίνουν άλλα τέτοια λάθη, ή στο φινάλε να μην επιτρέψει ο ίδιος ο λαός να γίνουν αυτά τα λάθη...\n?Το στοίχημα της Γεωργικής Σχολής\nΟ δήμαρχος Τρικκαίων Χρήστος Λάππας την περασμένη εβδομάδα σε συνέντευξή του στο «Ράδιο Πρωινός 105,3» άνοιξε ένα σημαντικό θέμα για την περιοχή των Τρικάλων.\nΑναφέρθηκε στην συνάντησή του με την Υπουργού Παιδείας Άννα Διαμαντοπούλου και κατέθεσε πρόταση για δημιουργία στα Τρίκαλα μιας Γεωργικής Σχολής.\nΟ ίδιος το χαρακτήρισε «ως ένα σπουδαία στοίχημα ανάπτυξης για την πόλη».\nΕπειδή οι εποχές είναι όντως πολύ δύσκολες, τέτοιες σκέψεις βοηθούν, αλλά αυτό δεν φτάνει. Το σωστό θα ήταν να ενωθούν όλοι οι φορείς γύρω από μια τέτοια ιδέα. Να υπάρξει ένα ολοκληρωμένο σχέδιο, ρεαλιστικό και οικονομικό. Και κυρίως να υπάρχουν συνεχόμενες οχλήσεις αν όντως το Υπουργείο το βλέπει θετικά, όπως αποκόμισε την εντύπωση ο δήμαρχος.\nΜάλιστα και γεωγραφικά τα Τρίκαλα μοιάζουν ως ο ιδανικός τόπος για να προχωρήσει η ιδέα μιας τέτοιας Σχολής. Αυτό βέβαια θέλει την αγαστή συνεργασία όλων, χωρίς διάθεση για... τρικλοποδιές. Όπως και να έχει το χειρότερο στις μέρες μας είναι να καθίσει κάποιος με σταυρωμένα τα χέρια, χάσιμο χρόνου είναι και η περιοχή μας δεν τον αντέχει. Ας μπουν μπροστά οι μηχανές, λοιπόν.\n?Περιμένοντας να πάρει μπροστά το ΕΣΠΑ\nΟ Περιφερειάρχης Θεσσαλίας Κώστας Αγοραστός σε συναντήσεις του με την Κυβέρνηση αισιοδοξεί ότι το ΕΣΠΑ θα πάρει μπροστά και επιτέλους θα ξεκινήσουν πάλι έργα στην Θεσσαλία.\nΑπό τη δική του πλευρά ο αντιπεριφερειάρχης Τρικάλων Χρήστος Μιχαλάκης είναι σε... ετοιμότητα για να προωθήσει ώριμα έργα για την περιοχή μας.\nΜάλιστα μιλώντας την περασμένη εβδομάδα στο «Ράδιο Πρωινός 105,3» αναφέρθηκε για μια ακόμη φορά στον δρόμο Τρικάλων – Λάρισας. Αυτή τη φορά μάλιστα φαίνεται πως τα πράγματα έχουν φτάσει σε οριακό σημείο, αφού δεν υπάρχει η πολυτέλεια για νέα καθυστέρηση.\nΒέβαια όλες οι πληροφορίες συγκλίνουν ότι το έργο θα ξεκινήσει, αλλά δεν είναι μόνο αυτό. Ο Χρήστος Μιχαλάκης ξέρει καλά ότι οι ανάγκες του νομού είναι μεγάλες, υπάρχουν οι προϋποθέσεις για να προχωρήσουν κάποια έργα γρήγορα και εκεί θα ρίξει το βάρος. Τώρα στοίχημα είναι, δεν μπορείς να ξέρεις αν θα πετύχεις στο σύνολο τους στόχους σου. Αλλά ότι και αν γίνει, καλό θα είναι.\nΑπό την άλλη πέρα από τα έργα που φιλοδοξούν στην Περιφέρεια να κάνουν, δεν θα πρέπει να ξεχνά κανείς ότι υπάρχει και η καθημερινότητα που είναι πολύ σημαντική και δεν θα πρέπει κανένας να ατονήσει πάνω σ' αυτό.


Θαλάσσιες ζώνες απαγόρευσης αλιείας προτείνουν Θ. Γουλής και Χ. Άνθης | Αργυράδες-Κέρκυρα\nΘαλάσσιες ζώνες απαγόρευσης αλιείας προτείνουν Θ. Γουλής και Χ. Άνθης\nΚέρκυρα: Θαλάσσιες ζώνες απαγόρευσης αλιείας προτείνουν Θ. Γουλής και Χ. Άνθης\nΤην πρόταση να καθιερωθούν θαλάσσιες ζώνες απαγόρευσης της αλιείας για ορισμένο χρονικό διάστημα, ώστε να λειτουργήσουν ως φυσικοί χώροι αναπαραγωγής και να εμπλουτιστεί το θαλάσσιο αλίευμα κατέθεσε ο Θόδωρος Γουλής επικεφαλής της Λαϊκής συσπείρωσης στο Περιφερειακό Συμβούλιο και εκκρεμεί η συζήτηση της. Ο κος Γουλής κατέθεσε την πρόταση αυτή, στα πλαίσια της αναζήτησης λύσεων για το πρόβλημα της μείωσης των ιχθυαποθεμάτων και της αναγκαστικής συρρίκνωσης του αριθμού των αλιέων σε όλη την περιοχή μας, εξαιτίας του δραματικού περιορισμού του εισοδήματος τους. Τονίζει ότι οι θαλάσσιες ξέρες, με φυσική χλωρίδα πράσινου φυκιού (περιοχές με ποσειδωνία), λειτουργούν ως τόποι φυσικής αναπαραγωγής των ψαριών και θα έπρεπε να προστατευθούν για ένα διάστημα και τέτοιες περιοχές υπάρχουν πολλές.\nΣτη συνέχεια πρέπει να ξεκινήσει πρόγραμμα ενημέρωσης των ψαράδων και φυσικά να υπάρξει αστυνόμευση από τους παράνομους αλιείς με τα καταστροφικά εργαλεία. Επισημαίνει επίσης ότι στην περιοχή μας ψαρεύουν και Ιταλοί ψαράδες με πολύ ισχυρά αλιευτικά εργαλεία. Αυτοί κυρίως ψαρεύουν μετά τα 6 μίλια, στα διεθνή ύδατα, αλλά δεν είναι εύκολο να προσδιοριστεί η θέση τους και αν μπαίνουν στα χωρικά ύδατα της Ελλάδας. Τα εργαλεία τους είναι μάλιστα τόσο ισχυρά ώστε οι ψαράδες κάνουν λόγο για τη δυνατότητα των Ιταλών να αλιεύουν σε βάθος ακόμη και 800 μέτρων. Εκτός όμως από τους επαγγελματίες κάνει λόγο και για τα ισχυρά εργαλεία των ερασιτεχνών Ιταλών που κατεβαίνουν με φουσκωτά σκάφη, τουριστικά, αλλά διαθέτουν υπερσύγχρονα εργαλεία ανίχνευσης και αλίευσης.\nΣτο ίδιο μήκος κύματος κινείται και ο Χρήστος Άνθης επικεφαλής της παράταξης Επτανησίων Θέληση. Ο κος Άνθης τονίζει επιπλέον, ότι ο χώρος που χρειάζεται μεγάλη προστασία, είναι ο βυθός στην περιοχή των Διαποντίων νησιών που αποτελεί μεγάλη αναπαραγωγική περιοχή. Για τους Ιταλούς αναφέρει ότι έχουν θεαθεί να απλώνουν δίχτυα μέχρι και 30 χιλιόμετρα, ένα θαλάσσιο τείχος δηλαδή, που μαζεύει ότι περνάει. Από την άλλη πλευρά περιγράφει ιδιαίτερα αποτρεπτικές πολιτικές για τους Έλληνες ερασιτέχνες ψαράδες, οι οποίοι έχουν πολύ πιό αδύναμα εργαλεία από τους Ιταλούς. Τονίζει επίσης τον αρνητικό ρόλο που παίζουν τα ιχθυοτροφεία, στο θαλάσσιο περιβάλλον, τα οποία βρίσκονται στην απέναντι Ηπειρωτική ακτή και τα απόβλητα τους μεταφέρονται σε όλο το θαλάσσιο στενό.


Ενοριακή ζωή - Άγιος Δημήτριος Πειραιώς: Οσίου Παϊσίου: Τι κάνουμε όταν συκοφαντηθούμε ή αδικηθούμε;\nΤι κάνουμε όταν συκοφαντηθούμε ή αδικηθούμε;\n– Γέροντα, είναι σωστό να λέη κανείς γι’ αυτόν που τον αδικεί: «ας το βρη από τον Θεό»;\nΣ’ αυτήν την ζωή όλ οι οι άνθρωποι δίνουμε εξετάσεις, για να περάσουμε στην άλλη την αιώνια, στον παράδεισο. Μου λέει ο λογισμός ότι αυτή η ευγενική κατάρα είναι κάτω από την πνευματική βάση και δεν επιτρέπεται σε Χριστιανό, γιατί ο Χριστός δεν μας δίδαξε τέτοιου είδους αγάπη, αλλά το «Πάτερ, άφες αυτοίς, ου γαρ οίδασι τι ποιούσι ».\nΠηγή: ΓΕΡΟΝΤΟΣ ΠΑΙΣΙΟΥ ΑΓΙΟΡΕΙΤΟΥ ΛΟΓΟΙ Α’\nΕτικέτες Αφιερώματα, Φωτογραφίες στις 8:00 μ.μ.


Οδηγός χρήστη. Game Control Mount GCM10 - PDF\nDownload "Οδηγός χρήστη. Game Control Mount GCM10"\n1 Οδηγός χρήστη Game Control Mount GCM10\n2 Περιεχόμενα Εισαγωγή...3 Πληροφορίες για τη Game Control Mount...3 Χρήση της Game Control Mount...4 Σύνδεση του χειριστηρίου παιχνιδιού και ενός τηλεφώνου ή tablet...4 Αποσύνδεση του τηλεφώνου ή του tablet...5 Νομικές πληροφορίες...6 2\n3 Εισαγωγή Πληροφορίες για τη Game Control Mount Χρησιμοποιήστε τη Game Control Mount GCM10, για να συνδέσετε μεταξύ τους ένα χειριστήριο παιχνιδιών Sony DS4 και ένα smartphone ή tablet Xperia, έτσι ώστε να παίζετε παιχνίδια όπου και αν βρίσκεστε, απολαμβάνοντας μια άνετη γωνία θέασης και την ελευθερία του ασύρματου ελέγχου. Μπορείτε να συνδέσετε ένα τηλέφωνο ή ένα tablet με μέγιστο μέγεθος οθόνης 8 ίντσες. Οι συσκευές με μεγαλύτερη οθόνη μπορεί να μην τοποθετούνται σωστά ή ενδέχεται να είναι πολύ βαριές για τη βεντούζα. 1 Βεντούζα 2 Μοχλός απελευθέρωσης 3 Μοχλός για τη βεντούζα 4 Βάση στήριξης 5 Βάση στήριξης για το χειριστήριο παιχνιδιών 6 Κλιπ ασφάλισης 3\n4 Χρήση της Game Control Mount Σύνδεση του χειριστηρίου παιχνιδιού και ενός τηλεφώνου ή tablet Για να τοποθετήσετε το χειριστήριο παιχνιδιών 1 Για να απασφαλίσετε την κλειδαριά, πιέστε το κάτω μέρος του κλιπ ασφάλισης. 2 Σηκώστε τη βάση στήριξης προς τα επάνω. 3 Τοποθετήστε το χειριστήριο παιχνιδιών στη θήκη στήριξης και, στη συνέχεια, σπρώξτε τη βάση στήριξης προς τα κάτω, στην αρχική της θέση. 4 Κλειδώστε το κλιπ ασφάλισης. Για να τοποθετήσετε ένα τηλέφωνο ή tablet 1 Βεβαιωθείτε ότι ο μοχλός της βεντούζας είναι στην ανοιχτή ή κάτω θέση. 2 Πιέστε την πίσω κεντρική περιοχή του τηλεφώνου ή του tablet επάνω στη βεντούζα. 3 Πιέστε το μοχλό της βεντούζας προς τα επάνω, προς το μέρος του τηλεφώνου ή του tablet. Αν έχετε συνδέσει κάποιο χειριστήριο παιχνιδιών και ένα τηλέφωνο/tablet στη Game Control Mount, θα πρέπει να αποφεύγετε τις απότομες ή έντονες κινήσεις και να κρατάτε τη βάση σωστά, ώστε το τηλέφωνο ή το tablet να είναι στραμμένα προς τα επάνω. Με αυτόν τον τρόπο το τηλέφωνο ή το tablet θα παραμείνουν στη θέση τους. Βεβαιωθείτε ότι το τμήμα του τηλεφώνου που τοποθετείτε στη βεντούζα είναι επίπεδο. 4\n5 Αποσύνδεση του τηλεφώνου ή του tablet Για να αφαιρέσετε το τηλέφωνο ή το tablet 1 Κρατήστε το τηλέφωνο ή το tablet γερά και, στη συνέχεια, πιέστε το μοχλό της βεντούζας προς τα κάτω. 2 Τραβήξτε το μοχλό απελευθέρωσης προς τα πίσω. 3 Αφαιρέστε το τηλέφωνο ή το tablet από τη βεντούζα. Μην προσπαθήσετε να αφαιρέσετε με βία το τηλέφωνο ή το tablet από τη βεντούζα. Για να μην προκαλέσετε μόνιμη ζημιά στη βάση, ακολουθήστε τη σωστή διαδικασία. 5\n6 Νομικές πληροφορίες Sony GCM10 Πριν από τη χρήση, διαβάστε το φυλλάδιο Σημαντικές πληροφορίες που παρέχεται ξεχωριστά. Αυτός ο οδηγός χρήστη δημοσιεύτηκε από τη Sony Mobile Communications Inc. ή τις κατά τόπους θυγατρικές της εταιρείες, χωρίς καμία εγγύηση. Βελτιώσεις και αλλαγές σε αυτόν τον οδηγό χρήστη λόγω τυπογραφικών λαθών, ανακριβειών των τρεχόντων στοιχείων ή βελτιώσεων προγραμμάτων ή/και εξοπλισμού μπορούν να γίνουν από τη Sony Mobile Communications Inc., οποιαδήποτε στιγμή και χωρίς καμία προειδοποίηση. Ωστόσο, τέτοιες αλλαγές θα ενσωματώνονται στις νέες εκδόσεις αυτού του Οδηγού χρήστη. Με την επιφύλαξη όλων των δικαιωμάτων Sony Mobile Communications Inc. Η επωνυμία Sony αποτελεί εμπορικό σήμα ή σήμα κατατεθέν της Sony Corporation. Όλα τα ονόματα προϊόντων και εταιρειών που αναφέρονται στο παρόν αποτελούν εμπορικά σήματα ή σήματα κατατεθέντα των αντίστοιχων κατόχων τους. Με επιφύλαξη παντός δικαιώματος που δεν παραχωρείται ρητά στο παρόν. Όλα τα υπόλοιπα εμπορικά σήματα αποτελούν ιδιοκτησία των αντίστοιχων κατόχων τους. Για περισσότερες πληροφορίες, επισκεφτείτε τη διεύθυνση Όλες οι εικόνες χρησιμοποιούνται μόνο ως παράδειγμα και ενδέχεται να μην απεικονίζουν με ακρίβεια το πραγματικό αξεσουάρ. 6


Ευρωπαϊκό πρωτάθλημα καράτε: Χρυσό μετάλλιο ο Διονύσης Ξένος - CNN.gr\nΑνανεώθηκε: Σάββατο, 22 Μαϊος 2021 22:00\nΜε πέντε μετάλλια επιστρέφει τη Δευτέρα η ελληνική αποστολή από το Πόρετς, όπου διεξάγεται το ευρωπαϊκό πρωτάθλημα καράτε.\nΗ ελληνική σημαία κυματίζει υπερήφανη στο πιο ψηλό σημείο, στο κλειστό γυμναστήριο του Πόρετς. Ο Διονύσης Ξένος συγκλόνισε τον κόσμο του ευρωπαϊκού καράτε και στέφθηκε Πρωταθλητής Ευρώπης στην κατηγορία -67κ. επικρατώντας 1-0 του Ρώσου Εβγκένι Πλακούτιν.\nΉταν το καλύτερο φινάλε μιας υπέροχης πορείας για την ελληνική αποστολή, που επιστρέφει το απόγευμα της Δευτέρας στο «Ελευθέριος Βενιζέλος» με τον εντυπωσιακό απολογισμό των πέντε μεταλλίων, η καλύτερη συγκομιδή στα χρονικά.\nΣΠΟΡ\t· ΔΙΟΝΥΣΗΣ ΞΕΝΟΣ\t· ΕΥΡΩΠΑΙΚΟ ΠΡΩΤΑΘΛΗΜΑ ΚΑΡΑΤΕ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ


Νεκροί δύο ακόμη Έλληνες ομογενείς στο χωριό Σαρτανά\nΣυγκλονίζει η πρόεδρος Ελληνικής Κοινότητας Σαρτανά (vid)\nΗ πρόεδρος Ελληνικής Κοινότητας Σαρτανά, Ναταλία Παπακίτσα, ξέσπασε σε κλάματα μιλώντας στο «Τώρα ό,τι συμβαίνει». Αναφερόμενη στην κατάσταση που επικρατεί, τόνισε πως από τις 6 το πρωί τους βομβαρδίζουν ξανά στον Σαρτανά και αποκάλυψε ότι ήταν 76 ώρες στο υπόγειο, μέσα στο κρύο.\nTags: Ουκρανία, Ναταλία Παπακίτσα\nΥΠΕΞ: Εκκενώνεται το χωριό Σαρτανάς που αριθμεί 80 Έλληνες\nΟ θάνατος 10 Ελλήνων ομογενών στον Ταρσανά, μετά από ρωσικά χτυπήματα, έχει προκαλέσει την έντονη αντίδραση της Αθήνας. Σε διπλωματικό επίπεδο αναμένεται έντονο διάβημα προς τον Ρώσο πρέσβη, ενώ το υπουργείο Εξωτερικών έχει εκκινήσει διαδικασίας προκειμένου να προστατευτεί καλύτερα η ελληνική κοινότητα στην εμπόλεμη ζώνη στην Ουκρανία.\nΟυκρανία: Νέοι φονικοί βομβαρδισμοί στον Σαρτανά - Στους 10 οι νεκροί ομογενείς\nΕπιβεβαιώθηκε το βράδυ του Σαββάτου η είδηση ότι έπειτα από μια νέα επίθεση των ρωσικών στρατευμάτων στο χωριό Σαρτανάς στην Ουκρανία, άλλοι τέσσερις Έλληνες ομογενείς έχασαν τη ζωή τους.\nTags: Ουκρανία, Σαρτανά\nΟυκρανία: Έξι Έλληνες ομογενείς νεκροί\nΣτους έξι έφτασαν οι Έλληνες ομογενείς που έχασαν τη ζωή τους στον πόλεμο στην Ουκρανία. Οι δύο είναι από την περιοχή του Σαρτανά και οι τέσσερις από το Μπουχάς.\nTags: Ουκρανία, Νεκτροί\nΜανχάταν: Παραδόθηκαν στην Υπουργό Λ. Μενδώνη 55 αρχαιολογικά ευρήματα\nΗ Υπουργός Πολιτισμού έλαβε από τον Γενικό Εισαγγελέα του Μανχάταν 55 αρχαιολογικά ευρήματα. Η συνολική αξία τους ξεπερνάει τα 55.000.000.\nTags: Λίνα Μενδώνη, Μάθιου Μπογδάνος, M. Steinhardt\nΟυκρανία: Νεκροί και τραυματίες Έλληνες ομογενείς\nΟμογενείς που βρίσκονται στην περιοχή Σαρτανά της Ουκρανίας έχασαν τη ζωή τους κατά τις αιματηρές συγκρούσεις.\nTags: νεκροί, ομογενείς, Ουκρανία\nΑρχιεπίσκοπος Ελπιδοφόρος: Να σέβεται ο ένας λαός τον άλλο\nΟ Αρχιεπίσκοπος Αμερικής κ.κ. Ελπιδοφόρος κατά τη διάρκεια της επίσκεψής του στη Θεσσαλονίκη ζήτησε ο ένας λαός να σέβεται τον άλλον.\nTags: Αρχιεπίσκοπος Αμερικής Ελπιδοφόρος, Μακεδονία


Τράπεζα Πειραιώς: Πώληση 16 ακινήτων έναντι 1,8 εκατ. | Economistas.gr\nNewsroom 17/01/2019 14:16 ΕΠΙΧΕΙΡΗΣΕΙΣ\nΟλοκληρώθηκε με επιτυχία η δημοπρασία του Ιανουαρίου 2019 του properties4sale.gr. της Tράπεζας Πειραιώς, στο πλαίσιο της στρατηγικής για την ενεργό διαχείριση ακινήτων που υλοποιεί η Πειραιώς Real Estate, σε συνεργασία με την Τράπεζα Πειραιώς.\nΣτην πρόσφατη δημοπρασία του Ιανουαρίου 2019, εγκρίθηκε η πώληση 16 ιδιόκτητων ακινήτων της Τράπεζας, με συνολικό τίμημα ύψους 1,8 εκατ. ευρώ ενώ εκδήλωσαν ενδιαφέρον συμμετοχής περισσότερα από 148 φυσικά και νομικά πρόσωπα από την Ελλάδα και το εξωτερικό, και υπέβαλαν προσφορές, σε ορισμένες περιπτώσεις για περισσότερα από ένα ακίνητα.\nΟι εγγεγραμμένοι χρήστες της πλατφόρμας που διαχειρίζεται η Πειραιώς Real Estate ξεπερνούν τα 12.000 άτομα. H δημοπρασία της 9 και 10 Ιανουαρίου, αφορούσε 26 ακίνητα, για τα οποία υποβλήθηκαν 99 προσφορές. Οι ημερομηνίες διεξαγωγής της επόμενης δημοπρασίας θα ανακοινωθούν σύντομα.


Κατακλυσμός: Οι ηρωικοί κάτοικοι της Κερατέας ακούγονται πλέον σε διεθνή κλίμακα-Άρθρο του Independent\n(εδώ το σχετικό άρθρο)\nΤη μετάφραση στα ελληνικά τη βρήκαμε - απ' όπου και αναδημοσιεύουμε:\nH βία κλιμακώνεται στη μικρή εξεγερμένη πόλη\nΜόλις ακούγονται εκρήξεις από τα μεγάφωνα της πόλης ακούγεται:\n«Προσοχή! Προσοχή! Δεχόμαστε επίθεση!». Αντιαεροπορικές σειρήνες μπερδέυονται με τις καμπάνες των εκκλησιών.\nΣύννεφα δακρυγόνων απλώνονται ανάμεσα στους τοιχους των σπιτιών, καθώς αστυνομικοί με πλήρη εξάρτυση προσπαθούν να απωθήσουν τους εξεγερμένους.\nΔεν πρόκειται για μια εμπόλεμη ζώνη, αλλά για μια μικρή πόλη έξω από την Αθήνα. Και ενώ η μάχη γίνεται για τη δημιουργία ενός χώρου ταφής των σκουπιδιών, το σκηνικό εκφράζει τον μεγάλο θυμό της Ελλάδας για την καταρρακωμένη της οικονομία.\nΚαθώς η ανεργία καλπάζει και η λιτότητα δαγκώνει όλο και πιο πολύ, η διάθεση των πολιτών είναι εξαιρετικά τεταμένη –όλο και πιο έντονα σηκώνουν το ανάστημά τους απέναντι στην εξουσία.\nΜερικοί αρνούνται να πληρώσουν αυξημένα διόδια και εισητήρια στα μέσα μαζικής μεταφοράς και υπάρχει αυξανόμενο κύμα επιθέσεων και ύβρεων εναντίον των πολιτικών από ψηφοφόρους.\nΟ θυμός είναι πιο προφανής στην Κερατέα, μια πόλη περίπου 15.000 κατοίκων, 50 χιλιόμετρα νότια της Αθήνας που φαίνεται να έχει ξεφύγει εντελώς εκτός ελέγχου. Η απόπειρα του κράτους να αρχίσουν οι εργασίες για μια προγραμματισμένη χωματερή σε ένα κοντινό λόφο, τον Δεκέμβριο, εξώθησε τους ντόποιους να βάλουν φωτιά στα οχήματα κατασκευής και να ορθώσουν μαζικά μπλόκα στην λεωφόρο που παρακάμπτει την πόλη και οδηγεί προς την πρωτεύουσα.\nΕίναι μια μάχη που έχει ενώσει την πόλη –από το δήμαρχο και τον παπά, μέχρι τους μαγαζάτορες, τους αγρότες τους δασκάλους και τους νεαρούς.\n«Ζούμε κι ανασάινουμε για να τελειώσει η δουλειά μας και να παμε στα μπλόκα, να πάρουμε μέρος κι εμείς, να θυσιαστούμε για να μη γίνει ο χώρος της ταφής» λέει ο Νικος Μανώλης, κάτοικος της περιοχής και οδηγός λεωφορείου.\nΤους τελευταίους τέσσερις μήνες, οι ντόπιοι έχουν βρει εξαιρετικά εφευρετικούς τρόπους να υψώνουν οδοφράγματα που θα αποτρέψουν τους εργολάβους να φτάσουν στη χωματερή. Παρκάρουν φορτηγά καθέτως του δρόμου και συσσωρεύουν μπάζα και σκουπίδια.\nΕχουν στήσει και μια ξύλινη καλύβα στην άκρη του δρόμου, που χρησιμεύσει ως τα Κεντρικά της Αντίστασης, γεμάτο με αφίσες, αποκόμματα, και παιδικές ζωγραφιές που δείχνουν τις ταραχές.\n«Η πόλη είναι εκτός ελέγχου.\nΚάθε επιχειρηματική δραστηριότητα έχει σταματήσει», δήλωσε ο Γιάννης Αδάμης, κάτοικος της περιοχής. «Τα καταστήματα μένουν κλειστά. Οι σειρήνες στη διαπασών, οι καμπάνες χτυπάνε, οι άνθρωποι είναι στους δρόμους. Αυτό δεν μπορεί να συνεχιστεί."\nΣτη γύρω δρόμους, κορίτσια στην εφηβεία, κοβουν λεμόνια και τα φέρνουν στη μύτη τους προσπαθώντας να αποφύγουν τα δακρυγόνα, ενώ νεαροί με κουκούλες ανεβασμένοι στα βράχια πετάνε πέτρες στα ΜΑΤ. Ένας ηλικιωμένος κρατώντας τη γκλίτσα του τους προσπερνά.\n"Μάθαμε στα 60 μας και τις μολότωφ," θα μας πεί μόνο με το μικρό του όνομα ο Παναγιώτης, ένας κάτοικος που φορά αντιασφυξιογόνο μάσκα –ένα εξάρτημα που εδώ το φορούν μικροί μεγάλοι.\nΜέχρι το τέλος της νύχτας, πάνω από 20 άνθρωποι – ανάμεσά τους τρεις αστυνομικοί - έχουν μεταφερθεί στο νοσοκομείο. Λίγο μετά τα μεσάνυχτα, το σπίτι ενός αστυνομικού στην περιοχή δέχεται επίθεση με μολότωφ, με αποτέλεσμα τρία αυτοκίνητα να καταστραφούν. Ο αστυνομικός και η σύζυγός του, η οποία δουλεύει επίσης στην αστυνομία, καθώς και τα τέσσερα παιδιά τους ήταν στο σπίτι εκείνη την ώρα, αλλά δεν τραυματίστηκαν , ανακοίνωσε η αστυνομία.\nΗ Ελλάδα δεν είναι άμαθη σε ταραχές και διαδηλώσεις, που στην Αθήνα, συχνά καταλήγουν σε συμπλοκές με την αστυνομία.Ωστόσο, η κλιμάκωση της βίας στην Κερατέα προκαλεί ανησυχία.\n"Το γεγονός ότι δεν έχουμε θύματα ακόμα είναι καθαρή τύχη», λέει ο Κωνσταντίνος Πρίφτης, αγρότης της περιοχής και προπονητής του μπάσκετ. "Η Κερατέα προστατεύει την αξιοπρέπειά της, την ιστορία της. ... Δεν πρόκειται να κάνουμε πίσω…»\nΜια ατμόσφαιρα παράνοιας πλανάται πάνω από την πόλη. Φήμες κυκλοφορούν ότι μυστικοί αστυνομικοί βρίσκονται σε διατεταγμένη υπηρεσία, κυκλοφορώντας στην πόλη και μαζεύοντας πληροφορίες.\nΔημοσιογράφοι που κρατούν κάμερες και λάπτοπ, εγείρουν αμέσως υποψίες. Ένας εικονολήπτης από ένα διεθνές πρακτορείο ειδήσεων ξυλοκοπήθηκε από τους ντόπιους κατά τη διάρκεια των συγκρούσεων, την Πέμπτη, και ο εξοπλισμός του καταστράφηκε.\nΟι κάτοικοι υποστηρίζουν ότι η υγειονομική ταφή θα υποβαθμίσει την περιοχή και θα θέσει σε κίνδυνο την υγεία τους. Ο δήμαρχος της πόλης λέει ότι οι τοπικές αρχές έχουν προβεί σε αντιπρόταση για τη διαχείριση των αποβλήτων, αλλά ότι κυβερνητικοί αξιωματούχοι αρνούνται να ακούσουν.\n«Έχουμε μία πολύ συγκεκριμένη πρόταση. Δεχόμαστε να διαχειριστούμε τα σκουπίδια της περιοχής με ένα μικρό, σύγχρονο εργοστάσιο που θα κατασκευάσει ο Δήμος», λέει ο δήμαρχος Κώστας Λεβαντής.\nΟ κυβερνητικός εκπρόσωπος Γιώργος Πεταλωτής καταδίκασε τη βία, την Πέμπτη, και δήλωσε ότι η κυβέρνηση δεν είχε πρόθεση να εγκαταλείψει τα σχέδιά της για την κατασκευή του χώρου υγειονομικής ταφής, η οποία είπε ότι θα μείωναν τα προβλήματα στην ενιαία χωματερή της Αθήνας.\n"Είμαστε η μόνη αρχή που έχει ολοκληρωμένα σχέδια για την την περιφερειακή ανάπτυξη ... δεν θα εγκαταλείψουμε την προσπάθεια που έχει γίνει», είπε.\nΑλλά οι κάτοικοι είναι ανένδοτοι.\n«Δεν υπάρχει περίπτωση να κάνουμε πίσω. Θα είμαστε εδώ για όσο διάστημα χρειάζεται", δηλώνει ο Λεβαντής.\nΑναρτήθηκε από KATAKLISMOS στις 5:54 μ.μ.


Κοιμησου, το εχεις αναγκη - Savoir Ville\nΚοιμησου, το εχεις αναγκη\nΈλα, παραδέξου. Έχεις περάσει κι εσύ σίγουρα μια μέρα (ή και παραπάνω) κλεισμένος στο σπίτι χωρίς την παραμικρή όρεξη να βγεις ούτε για να πετάξεις τα σκουπίδια.\nΜιλάω για αυτές τις μέρες όπου η διαδρομή κουζίνα-σαλόνι φαντάζει τεράστια και με άρτιες, μελετημένες κινήσεις έχεις μεταφέρει στο τραπέζι του σαλονιού τα απαραίτητα αγαθά που θα σε συντροφεύσουν ιδανικά στην μέρα της μαρμότας σου.\nΣυνήθως αυτές τις μερες τις “πιάνεις” από το πρωι. Αααα, όλα κι όλα, είναι τίμιες αυτές οι μέρες. Από την ώρα που ανοίγεις τα ματια κι ακόμη ο εγκέφαλος δεν έχει καταφέρει να επικοινωνήσει με το περιβάλλον, αν έχει ξημερώσει “μέρα απομόνωσης” το καταλαβαίνεις από τα πρώτα λεπτά.\nΑρχικά, σηκώνεσαι από το κρεββάτι και πας στον καναπέ. Δεν φτιάχνεις καφέ, δε πλένεις δόντια.\nΔεν παραγγέλνεις καν καφέ τηλεφωνικά.\nΌχι, όχι, σήμερα δε θες να επικοινωνήσεις με κανένα ανθρώπινο ον. Ιδανικά δεν θα ακούσεις την φωνή σου καθόλου σήμερα.\nΜπαίνεις στο Ίντερνετ και παραγγέλνεις δύο καφέδες (ένας δεν είναι αρκετός).\nΑνοίγεις υπολογιστή. Βάζεις μουσική. Χαζεύεις. Πίνεις καφέ, χαζεύεις υπολογιστή. Για ώρες. Χωρίς κανέναν σκοπό, νόημα ή στόχο.\nΚαφές, μουσική, υπολογιστής. Ο εγκέφαλος δε σκέφτεται, δεν τρέφεται με καμία περιττή σκέψη. Δέκα διαφορετικά παράθυρα είναι ανοιχτά στον υπολογιστή, από μαγειρική ως αεροπορικά εισιτήρια για Ισπανία. Έτσι, χωρίς λόγο.\nΧτυπά το τηλέφωνο. Κοιτάς οθόνη. Παραμένεις ανέκφραστος. Το βάζεις στο αθόρυβο. Βαριέσαι.\nΜέχρι να έρθει η ώρα να φας.\nΕκεί θα “ζωντανέψεις” λιγάκι. Θα σου πάρει λίγο χρόνομ από το “τίποτα” που κάνεις ως τώρα, μέχρι να αποφασίσεις με τι θα τραφεις (σίγουρα η παραγγελία σου θα έχει μέσα είτε πατάτες είτε μακαρόνια, απαραίτητες τροφές στις μέρες μαρμότας). Μετά από (σίγουρα) 40 λεπτά επάνω από το κινητό αποφασίζεις τι θέλεις και παραγγέλνεις (μέσω Ίντερνετ πάλι φυσικά).\nΤην σταματάς στα πρώτα 10 λεπτά. Βαριέσαι. Πιάνεις κινητό, στέλνεις μηνύματα στον κολλητό σου.\nΑνταλλάσσετε 30 μηνύματα. Βαριέσαι.\nΑνοίγεις μια μπύρα και κάνεις το εικοστό τσιγάρο της ημέρας.\nΤο σβήνεις στην μέση, έχεις μπουχτίσει.\nΞανά βάζεις την ταινία.\nΕίσαι άνετος στον καναπέ, με τις πιτζάμες και την ρόμπα σου, με άσπρες ποδοσφαιρικές κάλτσες που τις έχεις 10 χρόνια (και βάλε) και ξαπλώνεις. Έχεις τελικά βρει την τέλεια στάση να συνεχίσεις την ταινία σου.\nΧτυπά το ντελίβερι, ανοίγεις. “Καλησπέρα, ορίστε, ευχαριστώ”. Αυτή είναι η επικοινωνία με τον έξω κόσμο για σήμερα.\nΤο τηλεφωνο χτυπάει πάλι, κάποιος σε ψάχνει. Μονολογείς «Αχ πόσο βαριέμαι» και το βάζεις στο αθόρυβο.\nΣηκώνεσαι να ανοίξεις το παράθυρο, το σπίτι μυρίζει τσιγάρο και τζατζίκι. Ανοίγεις και βλέπεις πως έχει νυχτώσει. Χαμπάρι δεν πήρες.\nΘες απεγνωσμένα γλυκό. Εκει εύχεσαι να μπορούσε ο σκύλος να πάει ως το περίπτερο με ένα δεκάευρο στο στόμα και να σου έφερνε σοκολάτες και πουράκια. «Πόσο κρίμα», μονολογείς παλεύοντας να βάλεις τα αθλητικά σου παπούτσια πάνω από τις τεράστιες κάλτσες που κάνουν τα πόδια σου δυο νούμερα μεγαλύτερα.\nΑφού τα καταφέρνεις βγαίνεις εξω με το μπουφάν πάνω από τις πιτζάμες, άλουστο μαλλί, και με μια ανάσα που βρωμάει απο τα τσιγάρα. Δε σε νοιάζει καθόλου όμως. Έχεις στόχο να φτάσεις ως το περίπτερο και σε δύο λεπτά να βρίσκεσαι πάλι στον αφράτο καναπέ σου. Και τα καταφέρνεις.\nΠατάς play και απολαμβάνεις. Στα μέσα της ταινίας σε έχει ήδη πάρει ο ύπνος. Αποφασίζεις να σύρεις το κορμί σου στο κρεββάτι. Το κινητό χτυπά με μανία. Το ακουμπάς μόνο για να βάλεις ξυπνητήρι. Αύριο θα είναι μια νέα μέρα.\nΚοιμήσου, το έχεις ανάγκη.\nΞυλινη τσαντα, το φετινο must-haveΤα 5 make up tips των 80’s που θα χρειαστεις αμεσα


Μαγειρεύουμε τα πιο νόστιμα φαγητά από 20 έως 26/12 - www.olivemagazine.gr\nΑπό: Ιωάννα Σταμούλου | 19.12.2015 | Μενού\nΣτρώνουμε κυριακάτικο τραπέζι με μοσχαράκι μαγειρεμένο με φινόκιο και αρώματα μαστίχας της Γεωργίας Κοφινά. Και για γλυκό ένα ρολό με αφράτη κρέμα λευκής σοκολάτας και γλυκό τριαντάφυλλο του Ανδρέα Λαγού.\nΓια σήμερα έχουμε ένα εύκολο και χορταστικό πιάτο ζυμαρικών μαζί με κοτόπουλο, λαχανικά και φέτα με δική μου συνταγή. Γιατί έχουμε και κουραμπιέδες αμυγδάλου να ψήσουμε. Σας έχουμε την συνταγή και σε βίντεο.\nΚάτι εύκολο σήμερα: Σούπα βελουτέ με κίτρινες φακές, με συνταγή της Ελένης Ψυχούλη. Γιατί έχουμε και μελομακάρονα να ζυμώσουμε.\nΣήμερα θα πετάξουμε στο φούρνο λαβράκια τυλιγμένα στο χαρτί πάνω σε στρώμα χειμωνιάτικων λαχανικών\nΝα τα πούμε; Απόψε ρεβεγιονάρουμε γι’ αυτό θα φτιάξουμε κάτι ελαφρύ για μεσημέρι. Μια ωραία σούπα με χυλοπιτάκι είναι ό,τι πρέπει!\nΧοιρινό ρολό με κάστανα του Δημήτρη Σκαρμούτσου, πατέ με πλιγούρι, κιμά και κουκουνάρια της Ελένης Ψυχούλη, γιορτινή σαλάτα του Ηλία Μαμαλάκη και ένα εύκολο γλυκάκι όπως οι κουραμπιέδες με κρέμα πορτοκαλιού στο ποτήρι της Ντίνας Νικολάου.\nΌλα τα έχει το χριστουγεννιάτικο τραπέζι μας σήμερα: σούπα σελινόριζας με μήλο του Ανδρέα Λαγού, τάρτα με μπέικον, τυρί και πράσα, αλλά και γαλοπούλα ρολό με λαχανικά γαρνιτούρα του Ηλία Μαμαλάκη, γιορτινή σαλάτα με κάστανα και μπλε τυρί της Σιμόνης Καφίρη, κορμό χριστουγεννιάτικο σοκολατένιο δικός μου.\nΕπειδή όλο και κάτι έχει περισσέψει από χθες φτιάχνουμε μόνο μια φρέσκια γιορτινή σαλάτα.\nΤο μενού της εβδομάδας (17 έως 23/7)


ΑΕΛ: Τροχιοδεικτικά τα ματς με τον Άρη | Goal News Cy\nGOALΑΕΛ: Τροχιοδεικτικά τα ματς με τον Άρη\nΑΕΛ: Τροχιοδεικτικά τα ματς με τον Άρη\nΤα παιχνίδια με τον Άρη Θεσσαλονίκης (0-0, 0-1) φανέρωσαν πολλά για τις προτιμήσεις του Ντούσαν Κέρκεζ, αναφορικά με τον καταρτισμό της ενδεκάδας της ΑΕΛ. Όχι μόνο για την επικείμενη αναμέτρηση της 1ης αγωνιστικής του πρωταθλήματος με την Ανόρθωση, που είναι ορισμένη για την ερχόμενη Κυριακή στο Τσίρειο, μα και για τη συνέχεια της σεζόν (τουλάχιστον, ώσπου να πάρει το ρόστερ την τελική μορφή του).\nΚαταρχάς, δέκα ποδοσφαιριστές ήταν βασικοί και στα δύο ματς για τον 2ο προκριματικό γύρο του Γιουρόπα Λιγκ. Από αυτούς, οι οκτώ διατήρησαν τις θέσεις τους, ενώ δύο μετατοπίστηκαν. Δίχως ενδοιασμό λοιπόν, ο τερματοφύλακας Τζόσιμαρ Βοζίνια, οι σέντερ μπακ Αντρέ Τεϊσέιρα και Μπόρις Γκοντάλ, οι μπακ χαφ Νιλς Τεϊσέιρα και Χρίστος Γουίλερ, οι μέσοι Νταβόρ Ζντραφκόφσκι, Μάρκο Αντάμοβιτς και ο σέντερ φορ Ρούβεν Χουράδο, είναι φαβορί για την ενδεκάδα του ματς με τη «Μεγάλη Κυρία».\nΜεγάλες πιθανότητες για ενδεκάδα, όμως, έχουν επίσης οι Γιον Γκαστανιάγα και Άτναν Αγκάνοβιτς, οι οποίοι ήταν επίσης βασικοί δύο φορές έχοντας διαφορετικό ρόλο κάθε φορά. Ο Βάσκος από τη μεσαία γραμμή οπισθοχώρησε για να καλύψει το κενό του Ντόσα Ζούνιορ στην άμυνα (τραυματίστηκε στο «Κλεάνθης Βικελίδης» και δεν αγωνίστηκε στον επαναληπτικό). Όσο για τον Κροάτη, από δεύτερος επιθετικός έγινε επιτελικός για να αγωνιστεί ο Γκεβόργκ Γκαζαριάν παρτενέρ του Χουράδο στην κορυφή. Ο Αρμένιος διεθνής ήταν από τους κορυφαίους της ΑΕΛ και έχοντας άλλες δύο εβδομάδες προπονήσεων και φιλικών στα πόδια του, είναι πανέτοιμος για να ηγηθεί της προσπάθειας απέναντι στην Ανόρθωση. Αν προτιμηθεί, πιθανότητα ο Αγκάνοβιτς να αναλάβει ξανά καθήκοντα δημιουργού, διαφορετικά ίσως επανέλθει σε πιο επιθετικό ρόλο (όπως στο πρώτο ματς, που ήταν παρτενέρ του Χουράδο).\nΑπό εκεί και πέρα, οι Ανδρέας Αβραάμ, Ιβάν Κάρλος, Μανουέλ Τόρες και Ζαρσίνιο Αντόνια (προσπαθεί να προλάβει το ματς της Κυριακής) απαρτίζουν με τους προαναφερθέντες τον βασικό κορμό. Αν κλείσει θετικά το κεφάλαιο του δανεισμού των Ανδρέα Μακρή και Μηνά Αντωνίου από τον ΑΠΟΕΛ (ή τουλάχιστον του ενός εκ των δύο), θα αυξηθούν οι επιλογές για τον Κέρκεζ.\nΣ.σ: Ένθετες στη φωτογραφία είναι οι ενδεκάδες της ΑΕΛ στο «Κλεάνθης Βικελίδης» (πάνω) και στο ΑΕΚ Αρένα (κάτω).


Κατασχετήριο από Ντιούφ στην ΑΕΚ! - Onsports.gr\nOnsports Team\t06 Ιουλίου 2012, 21:28\nΚατασχετήριο από Ντιούφ στην ΑΕΚ!\nΟ Σενεγαλέζος μέσος έστειλε κατασχετήριο στην ΑΕΚ από την οποία δέσμευσε τις 150.000 ευρώ από το ποσό που θα λάβει από τη Λιλ για τη μεταγραφή του Κλωναρίδη.\nΑσταμάτητα είναι τα προβλήματα για την ΑΕΚ η οποία κλείνει μία… τρύπα και ανοίγει άλλη. Στα γραφεία της ΠΑΕ ήρθε κατασχετήριο από τον Ελ Χατζί Ντιούφ, ο οποίος θα λάβει το ποσό των 150.000 ευρώ που του οφείλονται από παλιά.\nΗ συγκεκριμένη υπόθεση είναι σοβαρή και στη διοίκηση της ομάδας, θα αποπληρώσουν το ποσό από τα χρήματα που θα φτάσουν στα ταμεία της ομάδας από την πώληση του Βίκτωρα Κλωναρίδη, έτσι ώστε να γλιτώσει τα… χειρότερα.


Η Ελληνοαυστραλή εθελόντρια - "μάνα" των ορφανών της Αφρικής - Ορθοδοξία News Agency\nHome \_ Ομογένεια \_ Η Ελληνοαυστραλή εθελόντρια – «μάνα» των ορφανών της Αφρικής\n03/07/2019 03/07/2019 Η συγκινητική ιστορία της ομογενούς Μαρίας Στρίντζου που προσφέρει τις εθελοντικές και ανθρωπιστικές της υπηρεσίες σε φτωχές χώρες και εμπόλεμες ζώνες. Όταν εντόπισαμε την Ελληνοαυστραλή Μαρία Στρίντζου το «πρόβλημά» μου ήταν ότι δεν ήξερα από πού να ξεκινήσω την κουβέντα μας. Από τον ρατσισμό και τις δυσκολίες στα πρώτα χρόνια της ζωής της στην Αυστραλία,...\n03 Ιουλίου, 2019 - 17:23\nΤελευταία ενημέρωση: 03/07/2019 - 17:26\nΗ Ελληνοαυστραλή εθελόντρια – «μάνα» των ορφανών της Αφρικής\nΗ συγκινητική ιστορία της ομογενούς Μαρίας Στρίντζου που προσφέρει τις εθελοντικές και ανθρωπιστικές της υπηρεσίες σε φτωχές χώρες και εμπόλεμες ζώνες.\nΌταν εντόπισαμε την Ελληνοαυστραλή Μαρία Στρίντζου το «πρόβλημά» μου ήταν ότι δεν ήξερα από πού να ξεκινήσω την κουβέντα μας.\nΑπό τον ρατσισμό και τις δυσκολίες στα πρώτα χρόνια της ζωής της στην Αυστραλία, τις έρευνες της στην Ελλάδα για τη θέση των γυναικών, για τα ανήλικα κορίτσια στα απάνθρωπα εργοστάσια της Ινδονησίας στα χρόνια της δικτατορίας του προέδρου Σουχάρτο, για την Αιθιοπία των εκατομμυρίων ορφανών, για τον Χαφτού, τον υιοθετημένο γιο της, τον αθλητή στίβου μεγάλων αποστάσεων που θέλει να πάρει μέρος σε Ολυμπιακούς Αγώνες.\nΑπό μάνα «νύφη» και πατέρα περήφανο Καλοχωρίτη\nΗ Μαρία Στρίντζου προτιμά να ξεκινήσει την κουβέντα με το μεταναστευτικό ταξίδι της οικογένειάς της. «Ο πατέρας μου έφτασε στην Αυστραλία από το χωριό Καλονέρι Κοζάνης το 1953. Ήταν ο πρώτος και έφερε μαζί του πολλούς συγχωριανούς του. Μάλιστα, ο σύλλογος των Καλονεριωτών που εδρεύει στο Oakleigh, είναι από τους πιο παλιούς της Βικτώριας», δηλώνει περήφανη.\nΗ ιστορία της μητέρας της είναι διαφορετική. «Ήρθε από την Καστοριά το 1956 ως ‘νύφη’ και αφού έγινε το προξενιό με τον πατέρα μου».\nΗ Μαρία μεγάλωσε στα προάστιο South Melbourne όπου από το 1970 ζουν χιλιάδες Έλληνες μετανάστες.\n«Μεγαλώνοντας είχαμε καλές στιγμές, αλλά με τα χρόνια και όσο έρχονταν στην περιοχή μετανάστες, αυξανόταν και ο ρατσισμός», λέει η ομογενής.\nΑξέχαστα χρόνια σε σχολείο και πανεπιστήμιο\nΘυμάται στο σχολείο της, όπου η συντριπτική πλειοψηφία ήταν παιδιά αυστραλογεννημένα. «Ήμασταν τόσα πολλά παιδιά, που δεν χωρούσαμε όλα στις σχολικές αίθουσες και καθόμασταν, πολλές φορές, στους διαδρόμους του σχολείου».\nΘυμάται επίσης ότι υπήρχαν μαθητές που δεν μιλούσαν καν αγγλικά. «Οι δασκάλες έβαζαν τα μεγαλύτερα παιδιά που μιλούσαμε κάποια αγγλικά να κάνουμε εμείς μάθημα στα μικρότερα».\nΦοίτησε για τρία χρόνια σε σχολείο θηλέων στη Μελβούρνη. «Μας μαθαίνανε πώς να μαγειρεύουμε, να καθαρίζουμε για να γίνουμε καλές μητέρες και νοικοκυρές».\nΤο 1977, η Μαρία ξεκίνησε τις σπουδές της στο Πανεπιστήμιο Μελβούρνης οι οποίες διήρκησαν δέκα χρόνια στη διάρκεια των οποίων έλαβε τέσσερα πτυχία.\nΕκεί έκανε πολλές έρευνες με επίκεντρο τις κοινωνικές διακρίσεις, την εθνική καταγωγή και τον ρατσισμό, και κατά πόσο αυτά τα τρία επηρεάζουν την πορεία μιας γυναίκας στη μετέπειτα ζωή της.\nΠαράλληλα, μελέτησε την φτώχεια στον αναπτυσσόμενο κόσμο και τα προβλήματα των γυναικών.\nΈβλετε στην τηλεόραση εικόνες με τα πεινασμένα παιδιά της Αιθιοπίας και άλλες αφρικανικές χώρες, όπου η πείνα «θέριζε».\n«Από μικρή, αισθανόμουν κάτι μέσα στην καρδιά μου, πονούσα πάρα πολύ».\nΈρευνες στην Ελλάδα και στην Αυστραλία\nΠροτού ξεκινήσει τα ταξίδια της σε χώρες του αναπτυσσόμενου κόσμου, βρέθηκε στην Ελλάδα. ‘Ελαβε υποτροφία για να κάνει έρευνα πάνω σε γυναικεία θέματα και βρέθηκε στην γενέτρεια της μητέρας της, στην πόλη της Καστοριάς, αλλά και στην Αθήνα.\nΣτην Μελβούρνη εργάστηκε σε οργανισμό για την προστασία των άστεγων γυναικών, όπως και γυναικών που αντιμετώπιζαν ψυχολογικά προβλήματα.\nΉταν η πρώτη Ελληνοαυστραλή που δούλεψε ως εθελόντρια στην Ινδονησία. Εργάστηκε στην Ιάβα από το 1988 ως το 1990, την εποχή της παντοδυναμίας του Προέδρου Σουχάρτο, ο οποίος διένυε την τέταρτη δεκαετία στην εξουσία. «Η αστυνομία ήταν παντού, αλλά προσφέραμε πολλές καλές υπηρεσίες εκείνον τον καιρό», λέει.\nΕκεί η Μαρία εργάστηκε για τον πρώτο οργανισμό προστασίας των γυναικείων δικαιωμάτων. Δουλειά της ήταν να συμπληρώνει αιτήσεις για χρηματική και ανθρωπιστική βοήθεια από ξένες κυβερνήσεις για τον οργανισμό για τον οποίο εργαζόταν.\nΑναφέρεται στις άσχημες συνθήκες εργασίας των νεαρών γυναικών. «Οι κοπέλες στα εργοστάσια δούλευαν όρθιες, τις περισσότερες φορές αδιάκοπα. Αμείβονταν από είκοσι ώς πενήντα σεντς της ημέρα. Δεν τις επέτρεπαν να σταματάνε τη δουλειά για να φάνε, της έδιναν μόνο νερό και συνέχιζαν την εργασία τους».\nΠροτού μεταβεί στην Αφρική, δούλευε στην Μελβούρνη για λογαριασμό ενός διεθνούς οργανισμού παροχής ανθρωπιστικής βοήθειας. Επέβλεπε προγράμματα που «έτρεχαν» στις χώρες στο λεγόμενο «Κέρας της Αφρικής», που είναι η Αιθιοπία, η Ερυθραία και Σουδάν, στην ανατολική Αφρική.\nΤα πρώτα επτά χρόνια ταξίδευε στις χώρες αυτές, αλλά μετεγκαταστάθηκε μόνιμα στην βόρεια Αιθιοπία για τα επόμενα είκοσι σχεδόν χρόνια.\nΗ ξηρασία, η πείνα και οι καταστροφικές πολιτικές στην Αιθιοπία έφεραν εκατομμύρια ανθρώπους στο χείλος της λιμοκτονίας το 1973-74 και το 1983-85, ενώ συνολικά 700.000 άνθρωποι πέθαναν.\nΗ Μαρία εργάστηκε στην ευρύτερη περιοχή της περιφέρειας Τιγκράι της Αιθιοπίας που βρίσκεται στα βόρεια της χώρας και συνορεύει με την Ερυθραία στα βόρεια και με το Σουδάν στα δυτικά. Στην περιοχή αυτή, η κυριότερη θρησκευτική ομάδα είναι οι χριστιανοί ορθόδοξοι σε ποσοστό 95,5%.\nΌταν πρωτοπήγε στην περιοχή, ο κόσμος υπέφερε από τα δεινά του εμφυλίου πολέμου. «Κάθε οικογένεια έχει χάσει κάποιο μέλος του είτε από τον πόλεμο είτε από την πείνα. Υπάρχει κόσμος μέσα σ’ αυτόν τον αιώνα που δεν έχει σχολεία, δεν έχει νερό, αλλά αυτός ο κόσμος δεν έκανε παράπονο. Ό,τι βοήθεια ελάμβαναν, δούλευαν για να την πάρουνε. Αυτό με έκανε μεγάλη εντύπωση από την αρχή και από κει ξεκίνησε αυτός ο αγώνας μου και συνεχίζεται μέχρι σήμερα».\nΗ συμβολή των Ελλήνων ομογενών\nΛέει στο SBS Greek ότι οι Έλληνες ομογενείς, στο βάθος του χρόνου, έχουν περάσει πολλά βάσανα και έχουν μεγάλη καρδιά. «Όλοι οι Έλληνες με τους οποίους συνεργάζομαι, δουλεύουν πάρα πολύ. Και οι Εκκλησίες, και οι ομογενειακοί σύλλογοι, ακόμα και οι πιο μικροί, όπως ο Σύλλογος των Καλονεριτών της Μελβούρνης», συμπληρώνει.\nΑν και παλιότερα η Αυστραλία συμμετείχε με μεγάλα ποσά σε ανθρωπιστικά προγράμματα, τα τελευταία χρόνια το ενδιαφέρον των αυστραλιανών κυβερνήσεων στράφηκε προς τις χώρες του Ειρηνικού Ωκεανού.\nΚοντά στα ορφανά της βόρειας Αιθιοπίας\nΤο 2005 ξεκίνησε ένα πρόγραμμα με ορφανά παιδιά, οι γονείς των οποίων είτε σκοτώθηκαν σε εχθροπραξίες στη διάρκεια του εμφυλίου πολέμου είτε προσβλήθηκαν από τον ιό του AIDS και πέθαναν. Σε όλη την Αιθιοπία υπάρχουν σήμερα πάνω από πέντε εκατομμύρια ορφανά παιδιά, τα περισσότερα από τα οποία ζουν με τους παππούδες και τις γιαγιάδες του.\nΣτην αρχή ξεκίνησε με δέκα ορφανά παιδιά. Συγκέντρωνε χρήματα όχι από τις κυβερνήσεις, αλλά από ιδιώτες, από απλούς ανθρώπους της Ελληνικής παροικίας για να αγοράσει έπιπλα για βιβλιοθήκες, όπως και βιβλία, τετράδια, τρόφιμα, ρούχα, ενώ πλήρωνε τις επισκέψεις των ορφανών στον γιατρό.\nΜετά από ένα χρόνο, όταν είδε ότι η βοήθεια προς τα ορφανά ήταν ωφέλιμη, συνέχισε το πρόγραμμα μέχρι σήμερα.\nΠολλά απ αυτά τα παιδιά έχουν φοιτήσει σε πανεπιστήμια και κολλέγια,\n«Αν δεν ήταν οι Έλληνες της Βικτώριας, φίλοι, συγγενείς και συγχωριανοί μου, δεν θα μπορούσα να βοηθήσω αυτά τα παιδιά», λέει στο SBS Greek. Μέχρι στιγμής έχουν περάσει από το πρόγραμμα γύρω στα 300 παιδιά.\nO Χάφτου Στρίντζος και οι επιτυχίες του\nΌταν έφτασε τα πενήντα της, η Μαρία αποφάσισε να κάνει το μεγάλο βήμα στην προσωπική της ζωής και να υιοθετήσει ένα από τα ορφανά που ήταν στο πρόγραμμά της.\n«Ο Χάφτου ήταν καλός μαθητής, είχε μεγάλο σεβασμό για την γιαγιά του, η οποία είχε περιορισμένη όραση εξαιτίας του καταρράκτη. Ακόμα και στην ηλικία των 86 ετών, τον πήγαινε από το χωριό στο σχολείο διανύοντας μια απόσταση τριών περίπου χιλιομέτρων», λέει η Μαρία.\nΤο 2010, ο Χάφτου ήταν δέκα ετών όταν η Μαρία πήγε σε κρατική υπηρεσία της Αιθιοπίας που είναι υπεύθυνη για υιοθέτηση ορφανών και ζήτησε να τον υιοθετήσει. Ο Χάφτου δέχτηκε με μεγάλη χαρά την επιθυμία της Μαρίας.\nΛίγο αργότερα ο Χάφτου έφτασε στην Μελβούρνη χωρίς να γνωρίζει αγγλικά. Γράφτηκε σε έναν αθλητικό όμιλο και ανακάλυψε τον στίβο και συγκεκριμένα το τρέξιμο. Έχει αναδειχθεί στο Australian Junior Champion Cross Country και έχει τα ίδια ρεκόρ με τον μεγαλύτερο μαραθωνοδρόμο που έχει αναδείξει ποτέ η Αυστραλία, τον Robert Di Castella.\nΕίναι πρωταθλητής στην Αυστραλία στα 5000 μέτρα στους αθλητές κάτω των 20 ετών.\nΕκπρόσωποι από αμερικανικά πανεπιστήμια παρακολουθούσαν την πορεία του Χαφτού στα μαθητικά του χρόνια και του πρόσφεραν υποτροφίες.\nΑγωνίζεται σε αγώνες δρόμου στις ΗΠΑ, στο εξωτερικό, και επιθυμία του είναι να συμμετάσχει σε Ολυμπιακούς Αγώνες.\nΣπουδάζει μηχανολόγος – ηλεκτρολόγος σε αμερικανικό πανεπιστήμιο. Το όνομα «Haftu» σημαίνει «πλούτος» στα ελληνικά. «Ο Χαφτού είναι ο δικός μου πλούτος, είμαι τυχερή που έχω αυτό το παιδί στην ζωή μου», λέει η Μαρία.\nΕτικέτες: Ελληνοαυστραλή εθελόντρια, Τριάντα χρόνια προσφοράς\nΟ Τούρκος δικαστής που θα κρίνει το μέλλον της Αγιά Σοφιάς\n03.07.2019 | 17:23


Προσεχώς στην Τούμπα; Let the show begin… - Metrosport.gr\nΠροσεχώς στην Τούμπα; Let the show begin…\nΟ Αρης Νικολάκης αρθρογραφεί και τονίζει πως ο οι φίλοι του ΠΑΟΚ θα πρέπει να κάνουν λίγη ακόμα υπομονή, μέχρι να αρχίσει το... πάρτυ\nΜΕΤΡΟΑΠΟΨΗ 11.02.2019 23:35\nΝα περάσει ο επόμενος. Κι ο Ολυμπιακός έκλινε ευλαβικά το γόνυ του στον ΠΑΟΚ. Τι έκλινε που (δια)σύρθηκε μπροστά του! Δεν πίστευαν στον Πειραιά την ανωτερότητα του. Έθεσαν τους δακτύλους του επί των τύπων των ήλων στη Θεσσαλονίκη. Και την πίστεψαν. Προσκύνησαν κι αυτοί τον πρωτοπόρο (με +11… ουσιαστικά αλλά +9 θεωρητικά) και κυρίαρχο ΠΑΟΚ. Τους γονάτισε στην Τούμπα…\nΚι ακούμε από χθες, πολλά για τα λάθη του Ολυμπιακού. Μα, ο Ολυμπιακός είναι ο κατώτερος. Ποιος θα κάνει τα λάθη; Ο ανώτερος; Όταν κατατίθενται στον αγωνιστικό χώρο οι προδιαγραφές των ομάδων κι αναπτύσσονται οι δυνατότητες τους… Ο ανώτερος επιβάλλει τους κανόνες του παιγνιδιού. Έτσι απλά, έγινε και χθες.\nΈγινε όμως, πολύ γρήγορα. Κι ο Ολυμπιακός γλίτωσε το μαρτύριο της σταγόνας του χρόνου. Βγήκε στα 45 λεπτά νοκ άουτ. Μετά; Απλά παρίστατο!\nΟ «κεραυνός» του «Διός» (ξέρετε: Ο Ζευς, τού Διός κλπ) του ΠΑΟΚ, του «κάπτεν» του Βιεϊρίνια μόλις στο 3ο λεπτό έριξε με «νοκ ντάουν» τον Ολυμπιακό στο καναβάτσο της Τούμπας. Κι εάν δεν είχε αγκαζέ την τύχη του ο Ολυμπιακός – στο δοκάρι με τον Σάκχοφ – θα είχε πετάξει λευκή πετσέτα στα 45 λεπτά.\nΚαι να σας πούμε κάτι; Δεν γνωρίζουμε πόσα ντεσιμπέλ θα μετρούσαν τα όργανα ήχου στο 29ο (δοκάρι του Σάκχοφ) αλλά… Έσπασαν τύμπανα αυτιών από τα ντεσιμπέλ στο 83Ο λεπτό. Αιτία; Το… κέντημα ανάπτυξης του ΠΑΟΚ κι ο σκόρερ. Αφού τού ακύρωσαν πάλι γκολ (τρίτο ή τέταρτο;) ο πανταχού παρών και τα πάντα πληρών Άκπομ διέλυσε τα όργανα ήχου! Κι η Τούμπα θα ακουγόταν στον Πειραιά έκανε – έχασε… άχαστη ευκαιρία – για το 4-1\nΉταν χάρμα ιδέσθαι ο ΠΑΟΚ. Η τρίτη ομάδα στην Ευρώπη με το 10/10 εντός έδρας, μετά από Παρί και Σέλτικ. Σεμινάρια άμυνας κι επίθεσης έδωσε. Ήταν συγκλονιστική η παράσταση της ορχήστρας του υπό την διεύθυνση του Λουτσέσκου. Παρεμπιπτόντως πήρε την ταυτότητα του Μάρτινς, ο Ρουμάνος. Μια χαψιά τον έκανε, τον Πορτογάλο. Αδιάβαστο τον έστειλε…\nΓενικά όμως, ο Ολυμπιακός ήταν αλλού. Τούτο δε, όχι με τη σέντρα χθες, στην Τούμπα. Ήταν αλλού εδώ και μία εβδομάδα. Ζούσε σε μία παραφροσύνη – εξ αιτίας της θλίψης του από την ισοπαλία στο ΟΑΚΑ με την ΑΕΚ – πιστεύοντας πως μπορούσε να πετύχει κόντρα στον ΠΑΟΚ. Λάθεψε… και το πλήρωσε!\n«Που πας καραβάκι;» με τέτοιον καιρό, αναρωτιόταν ουκ ολίγοι βλέποντας την ανωτερότητα του ΠΑΟΚ και την κατωτερότητα του Ολυμπιακού…\nΩς εκ τούτων άντε μετά, να πουν οι (ντεμέκ…) σοβαροί στο ξέσπασμα της: Μη συνερίζεστε όσους από τα βάθη της ψυχής τους κραύγαζαν… «Σήκωσε το …μημένο, δεν μπορώ, να περιμένω».\nΟφείλουν βέβαια, όλοι στον ΠΑΟΚ – κι ως ομάδα κι ως κόσμος – να περιμένουν μερικές ακόμη αγωνιστικές. Προσεχώς λοιπόν, στην Τούμπα… Let the show begin!\nΝα μη λησμονήσουμε φυσικά, και την υπόκλιση όλων στην κοσμιωτάτη διαγωγή της κερκίδας στο ντέρμπι! Ξερνούσε λάβα το ηφαίστειο αλλά.. Σταγόνα της δεν ξέφυγε…


Μέτωπο Ολυμπιακού κατά πάντων\tΑΓΩΝΕΣ by MagicGoals.comLive Football Streaming\tHOME\nYou are here: Home / ΟΛΥΜΠΙΑΚΟΣ / Μέτωπο Ολυμπιακού κατά πάντωνΜέτωπο Ολυμπιακού κατά πάντων\n28/09/2014 06:21 by MG1 Ο Κώστας Καραπαπάς μετά το τέλος του αγώνα στο περιστέρι τόνισε ότι «τίποτα δεν μπορεί να σταματήσει τον Ολυμπιακό», ενώ αναφέρθηκε στη φάση της κλωτσιάς στον Αφελάι!\n«Είναι η πέμπτη σερί αγωνιστική κατά την οποία αλλάζουν οι κανονισμοί εις βάρος του Ολυμπιακού. Δεν είναι μόνη η φάση που χτύπησε ποδοσφαιριστής ποδοσφαιριστή με τα δύο πόδια και δεν δόθηκε καν φάουλ, αλλά ούτε και κόκκινη. Είναι σαφές ότι υπάρχει οργανωμένο σχέδιο για να σταματήσουν τον Ολυμπιακό. Αυτή η ομάδα δεν σταματιέται ούτε από διαιτητές, ούτε από αλήτες στα ΜΜΕ, ούτε από επίορκους δικαστικούς ούτε από κανέναν. Εμείς σε αυτή τη μέρα που κάποιοι θα γελάνε για κάποιους που λένε ότι ελέγχουμε το πρωτάθλημα με τους δανεικούς, θα γελάμε κι εμείς. Εμείς συνεχίζουμε και βλέπουμε τη Μάλμε. Ο Ολυμπιακός είναι μία ομάδα επιπέδου Champions League και εκεί θα παραμείνει»., είπε ο Κώστας Καραπαπάς.\nΣτον Ολυμπιακό ήταν έξαλλοι με την απόφαση του Τριτσώνη να μην αποβάλλει τον Ταυλαρίδη και ούτε καν να δώσει φάουλ στο μαρκάρισμα επί του Αφελάι, αλλά και με τον ίδιο τον Ταυλαρίδη για τον οποίο έλεγαν ότι κάποτε παρακαλούσε για να παίξει στον Ολυμπιακό.\nΟ Αφελάι έδειχνε στα αποδυτήρια το χτύπημα στο πόδι του και απορούσε για το ότι δεν δόθηκε ούτε φάουλ.\nΠολλά παράπονα υπήρξαν επίσης και για το γεγονός ότι ο Τριτσώνης δεν κράτησε όσες καθυστερήσεις έπρεπε, με τον τραυματισμό του Παπάζογλου προς το τέλος του αγώνα.


Παπάγια Λάδι 30ml / Έλαια Βάσης / Αρωματοθεραπεία — Αιθέρια Έλαια και Καλλυντικά Sensities\nΠαπάγια Λάδι 30ml\nTo Λάδι Παπάγιας (Papaya Seed Oil) προέρχεται από την επεξεργασία των σπόρων του φυτού Carica Papay, το οποίο ευδοκιμεί στις τροπικές ζώνες της Αμερικάνικης Ηπείρου. Πρώτη φορά καλλιεργήθηκε στο Μεξικό για τα εξωτικά, νόστιμα φρούτα του.\nΤο λάδι Παπάγιας είναι ιδιαίτερα πλούσιο σε Omega-9 λιπαρά, ενώ η περιεκτικότητα του σε ελαϊκά οξέα (oleic acids, μέχρι και 74%) είναι παρόμοια με εκείνη του ελαιόλαδου. Οι ινδιάνοι της Λατινικής Αμερικής χρησιμοποιούσαν τους αλεσμένους σπόρους Παπάγιας για τη παρασκευή αλοιφών κατά των δερματοπαθειών. Πραγματικά, σύγχρονες έρευνες δείχνουν πως το λάδι Παπάγιας έχει αντιφλεγμονώδεις, αντιμυκητιακές και αναλγητικές ιδιότητες. Για το λόγο αυτό, το έλαιο Παπάγιας χρησιμοποιείται ευρέως για τη παρασκευή προϊόντων που σκοπό έχουν την αντιμετώπιση των εκζεμάτων, της ψωρίασης και διαφόρων μυκητιάσεων. Θα το βρείτε σε πολλά προϊόντα περιποίησης των ποδιών (Foot Creams).\nΟι ιδιότητες του έλαιου Παπάγιας δεν τελειώνουν όμως εκεί. Το λάδι Παπάγιας είναι ιδανικό για την ενυδάτωση της ευερέθιστης και ώριμης επιδερμίδας. Είναι πολύ απαλό, θρεπτικό και έχει την ιδιότητα πως "παγιδεύει" το νερό της επιδερμίδας - δεν επιτρέπει στην επιδερμίδα να χάνει την φυσική υγρασία της (TWL: Transepidermal Water Loss). Το λάδι Παπάγιας είναι ιδανικό και για προϊόντα μασάζ, καθώς απορροφάται σταδιακά και επιτρέπει έτσι την αποτελεσματική μάλαξη.\nΤο λάδι Παπάγιας αποτελεί μία τέλεια επιλογή για όσους επιθυμούν να αντικαταστήσουν το ελαιόλαδο στις συνταγές των καλλυντικών τους. Είναι πιό "ελαφρύ", έχει παρόμοιες ιδιότητες και δεν έχει το έντονο άρωμα του ελαιόλαδου.\nΤο Λάδι Παπάγιας που θα βρείτε στα Sensities είναι ένα από τα ποιοτικότερα της παγκόσμιας αγοράς. Είναι 100% καθαρό και δεν περιέχει χημικές ουσίες και πρόσθετα.


Γώγος: Προειδοποιήσεις για τους κινδύνους νόσησης από κορωνοϊό και γρίπη - Radar.gr\nΓώγος: Προειδοποιήσεις για τους κινδύνους νόσησης από κορωνοϊό και γρίπη\n«Πρέπει ο κόσμος να εμβολιαστεί και για τον ιό της γρίπης και για τον κορωνοϊό», υπογράμμισε ο καθηγητής Παθολογίας.\nΓια τους κινδύνους νόσησης από κορωνοϊό και γρίπη, μίλησε ο καθηγητής Παθολογίας του πανεπιστημίου Πατρών, Χαράλαμπος Γώγος, τονίζοντας ότι αν κάποιος νοσήσει και από τους δύο ιούς οι πιθανότητες για «κακή έκβαση» διπλασιάζονται.\n«Η επιδημιολογική πίεση από τον κορωνοϊό παραμένει σημαντική και αν σε αυτή προστεθεί και η γρίπη, προφανώς και η νοσηρότητα θα αυξηθεί. Παράλληλα, υπάρχει ο κίνδυνος κάποιος να νοσήσει και από τα δύο νοσήματα και σε αυτή την περίπτωση πολλαπλασιάζεται η πιθανότητα να έχει ο ασθενής κακή έκβαση, σχεδόν διπλασιάζεται», δήλωσε χαρακτηριστικά μιλώντας στον ΣΚΑΪ.\nΕτικέτες: γρίπηκορωνοϊόςΧαράλαμπος Γώγος


Θεοχάρης: Σημαντική η επίσκεψη στη Ρωσία για επανεκκίνηση Τουρισμού – Άλλο Μάτι\nΘεοχάρης: Σημαντική η επίσκεψη στη Ρωσία για επανεκκίνηση Τουρισμού\nΙδιαιτέρως θετικά αποτελέσματα για την επανεκκίνηση της τουριστικής δραστηριότητας μεταξύ Ρωσίας και Ελλάδας, καθώς και για την περαιτέρω σύσφιξη των δεσμών ανάμεσα στις δύο χώρες απέφερε η επίσκεψη του υπουργού Τουρισμού Χάρη Θεοχάρη στη Μόσχα. Κατά τη διάρκεια της τριήμερης παραμονής του στη ρωσική πρωτεύουσα, ο υπουργός είχε σειρά επαφών με εξέχοντες παράγοντες του τουριστικού κλάδου, υψηλόβαθμους κυβερνητικούς αξιωματούχους και εκπροσώπους του ιδιωτικού επιχειρηματικού τομέα (tour operators κ.ά.)\nΗ επίσκεψη του κ. Θεοχάρη στη Ρωσία, όπως τονίζεται σε σχετική ανακοίνωση, προβλήθηκε εκτενέστατα στα ΜΜΕ της χώρας, έντυπα και ηλεκτρονικά. Υπήρξε πλήθος δημοσιευμάτων και αναφορών, προβολή των διαδοχικών συνεντεύξεων τις οποίες παραχώρησε ο υπουργός, γεγονός το οποίο επιβεβαίωσε το έντονο ενδιαφέρον των Ρώσων ταξιδιωτών για την Ελλάδα. Επιπλέον, η αυξημένη δημοσιότητα της επίσκεψης του κ. Θεοχάρη υπήρξε αφορμή για την προβολή της χώρας μας ως ιδανικού προορισμού, με ιδιαίτερη έμφαση στο ασφαλές άνοιγμα του ελληνικού τουρισμού για το 2021.\nΣυνοψίζοντας επιγραμματικά το ταξίδι του στη Ρωσία, ο κ. Χάρης Θεοχάρης επισήμανε ότι «ήταν εξαιρετικά εποικοδομητική η επίσκεψή μου στη Ρωσία. Το 2019 φιλοξενήσαμε στην Ελλάδα πάνω από 500.000 Ρώσους ταξιδιώτες και με το φετινό άνοιγμα του ελληνικού τουρισμού είμαστε έτοιμοι να υποδεχτούμε κάθε Ρώσο τουρίστα που επιθυμεί να περάσει αξέχαστες, απολύτως ασφαλείς διακοπές στη χώρα μας. Η μακροχρόνια φιλία που συνδέει Ρωσία και Ελλάδα ήταν έκδηλη σε όλες τις επαφές που είχα κατά τη διάρκεια της παραμονής μου στη Μόσχα. Η αγάπη των Ρώσων για την πατρίδα μας αποτυπώνεται εμπράκτως, στις εκδηλώσεις για την επέτειο της Επανάστασης του 1821, αλλά, θα έλεγα και στις προσπάθειες τις οποίες από κοινού καταβάλλουμε προκειμένου να απελευθερώσουμε τις τουριστικές μετακινήσεις και να απλοποιήσουμε τις διατυπώσεις, πάντα με αμέριστο σεβασμό στα υγειονομικά πρωτόκολλα. Από τη Ρωσία φεύγω μόνο με αισιόδοξα μηνύματα για την επανεκκίνηση της τουριστικής δραστηριότητας προς την Ελλάδα».\nΥψηλής σημασίας ήταν η συνάντηση εργασίας του κ. Θεοχάρη με τον αναπληρωτή υπουργό Μεταφορών της Ρωσίας, αρμόδιο για θέματα τουρισμού, Dmitry Zverev. Σε δηλώσεις του ο υπουργός Τουρισμού χαρακτήρισε τη συνεργασία του με τον κ. Zverev «ως ένα θετικό βήμα προς την κοινή κατεύθυνση και το στόχο μας: το άνοιγμα των ουρανών, την ασφαλή επανεκκίνηση των αεροπορικών ταξιδιών». «Με τον αγαπητό κ. Dmitry Zverev συμφωνήσαμε να προχωρήσουμε, άμεσα, στην αμοιβαία αναγνώριση των συμβατικών, έγχαρτων βεβαιώσεων εμβολιασμού, καθώς και σε τεχνικές συζητήσεις για την αναγνώριση των ψηφιακών πιστοποιητικών. Πολύ σημαντικό όμως είναι επίσης το ότι καταλήξαμε σε συμφωνία για την από κοινού προσπάθεια και την υποβολή αιτήματος προς τις αντίστοιχες υγειονομικές επιτροπές Ρωσίας και Ελλάδας, για την επέκταση του προγράμματος πτήσεων ανάμεσα στις δύο χώρες», ανέφερε.\nΚατά τη συνάντηση με τον κ. Zverev, ο Χάρης Θεοχάρης παρουσίασε τα 5 επίπεδα άμυνας τα οποία έχει ορίσει το υπουργείο Τουρισμού για την τουριστική περίοδο του 2021, κτίζοντας το απαραίτητο “τείχος προστασίας” για τη θωράκιση της υγείας των επισκεπτών, των εργαζομένων και των πολιτών. Από την πλευρά του ο κ. Dmitry Zverev χαιρέτησε τη θετική στάση εκ μέρους της Ελλάδας για το ρωσικό εμβόλιο Sputnik V και ευχαρίστησε τον Έλληνα υπουργό Τουρισμού για την κατανόηση και τη συνεργασία.\nΣτη Μόσχα ο κ. Θεοχάρης είχε επίσης συνάντηση με την επικεφαλής του Ομοσπονδιακού Οργανισμού Τουρισμού, Zarina Valeriyevna Doguzova, καθώς και με εκπροσώπους των μεγαλύτερων tour operators της χώρας. Κοινή διαπίστωση όλων, όπως επισήμανε ο υπουργός, είναι «η ετοιμότητα της τουριστικής αγοράς της Ρωσίας για την έναρξη της τουριστικής περιόδου στην Ελλάδα. Οι Ρώσοι τουρίστες έχουν ήδη επιλέξει τη χώρα μας ως προορισμό και το μόνο που απομένει είναι η επίσημη απελευθέρωση των μετακινήσεων».\nΥπογραμμίζεται ότι ύστερα από τη συνάντησή του με τον Έλληνα υπουργό, ο γενικός διευθυντής της TUI Russia, Taras Demura, δήλωσε ότι «το 2021 θα μπορέσουμε να στείλουμε 300.000 τουρίστες σε ελληνικά θέρετρα. Προϋπόθεση γι’ αυτό είναι Ρωσία και Ελλάδα να λάβουν όλες τις απαραίτητες αποφάσεις ώστε στις 14 Μαΐου να υπάρξει η επανέναρξη της εναέριας κυκλοφορίας μεταξύ των χωρών μας χωρίς περιορισμούς».\nΟ κ. Demura διαβεβαίωσε τον κ. Θεοχάρη ότι η TUI Russia θα ξεκινήσει πτήσεις τσάρτερ στην Κρήτη από τη Μόσχα και το Αικατερίνμπουργκ, καθώς και στην Κέρκυρα από τη Μόσχα, το Ροστόφ-να-Ντονού και το Καζάν. Επιπλέον, η TUI Russia είναι έτοιμη να προσφέρει στους τουρίστες ταξίδια με τακτικές πτήσεις στην Αθήνα, στα θέρετρα της Χαλκιδικής, της Πελοποννήσου, στα νησιά της Ζακύνθου και στη Σαντορίνη.\nΜιλώντας στην εφημερίδα Izvestia, ο υπουργός Τουρισμού είχε την ευκαιρία να διευκρινίσει ορισμένα βασικά στοιχεία για το άνοιγμα του 2021. Όπως έχουμε ανακοινώσει, σκοπεύουμε να ανοίξουμε στις 14 Μαΐου. Αυτή είναι η ημερομηνία κατά την οποία θα αρθούν οι περισσότεροι περιορισμοί και το τελικό σύστημα θα αρχίσει να λειτουργεί. Αυτό σημαίνει ότι θα γίνονται δεκτοί ταξιδιώτες, π.χ. από τη Ρωσία, εάν διαθέτουν είτε πιστοποιητικό εμβολιασμού είτε αρνητικό τεστ PCR. Θα διεξάγονται τεστ σε αεροδρόμια και όσοι επισκέπτες διαγιγνώσκονται θετικοί στον κορωνοϊό, θα απομονώνονται. Καταργούμε σταδιακά τους περιορισμούς και ειδικά για τη Ρωσία, οι συζητήσεις βρίσκονται σε προχωρημένο στάδιο. Στην Ελλάδα συμβουλευόμαστε την επιτροπή των λοιμωξιολόγων, όπως κάνει αντιστοίχως και η Ρωσική κυβέρνηση. Επομένως, είναι νωρίς ακόμα να πούμε ότι η κατάργηση όλων των περιορισμών είναι δυνατή. Αυτό θα θέλαμε να κάνουμε, αλλά δεν είναι δεδομένο επί του παρόντος», σημείωσε ο κ. Θεοχάρης.\nΤέλος, τόνισε ότι «η Ελλάδα δεν ανέστειλε ποτέ τη διαδικασία χορήγησης ταξιδιωτικής βίζας σε Ρώσους τουρίστες» ενώ σε συνέντευξη που παραχώρησε στο πρακτορείο ITAR-TASS ο κ. Θεοχάρης ανέφερε ότι «είμαστε έτοιμοι να υποδεχτούμε τουρίστες από τη Ρωσία με ασφάλεια για την υγεία τους» και προσέθεσε: «Στην Ελλάδα αποδείξαμε πέρυσι ότι η πανδημία δεν αποκλείει τον ασφαλή τουρισμό. Το καλοκαίρι του 2020 καταφέραμε να ανοίξουμε τα σύνορά μας για τους τουρίστες, με τρόπο τέτοιο ώστε να επιτευχθεί ισορροπία ανάμεσα στη διασφάλιση της υγείας επισκεπτών και πολιτών αφενός και αφετέρου στη δυνατότητα των ανθρώπων να ταξιδεύουν και να απολαμβάνουν τις διακοπές τους. Για το 2021 η Ελλάδα διαθέτει ένα ολοκληρωμένο σχέδιο, το οποίο μας επιτρέπει να διασφαλίσουμε ότι με την άρση τόσο των εσωτερικών περιορισμών, όσο και αυτών για τους επισκέπτες του εξωτερικού, θα επιτύχουμε τη διασφάλιση της δημόσιας υγείας και της υγείας των τουριστών».\nΤο άρθρο Θεοχάρης: Σημαντική η επίσκεψη στη Ρωσία για επανεκκίνηση Τουρισμού εμφανίστηκε πρώτα στο tomanifesto.gr.\nΣηκώνει ο ΣΥΡΙΖΑ τους τόνους για τα εργασιακά .\nΆλλο Μάτι - Η άλλη ματιά των ειδήσεων!\n© 2021 Allo Mati - Η άλλη ματιά των ειδήσεων Allomati.com.


Παιδί και άγχος | To χαμομηλάκι\n5 φράσεις που δεν πρέπει να του πείτε ποτέ!\nΠολλοί πιστεύουν ότι η παιδική ηλικία χαρακτηρίζεται μόνο από ξέγνοιαστες στιγμές, όμως είναι πραγματικά έτσι; Πολλοί από εμάς θα θέλαμε να γυρίσουμε πίσω στα παιδικά μας χρόνια και να ξεχάσουμε τα προβλήματα της ενηλικίωσης, όμως αυτό δεν σημαίνει ότι τα παιδιά είναι απαλλαγμένα από καταστάσεις που τους προκαλούν άγχος.\nΠώς μπορούν οι γονείς να διαχειριστούν τα αισθήματα άγχους των παιδιών τους; Μερικές φορές υπάρχουν φράσεις που δεν καταλαβαίνουμε ότι πληγώνουν τα παιδιά και κάθε άλλο παρά τα απαλλάσσουν από τις αγχώδεις καταστάσεις που βιώνουν.\nΔιαβάστε πέντε φράσεις που καλό θα ήταν να αποφεύγετε και μερικούς εναλλακτικούς τρόπους για να αντιμετωπίσετε αποτελεσματικά τα αισθήματα άγχους των παιδιών:\n1. «Όλα θα πάνε καλά, εμπιστεύσου με!»\nΤο άγχος είναι κωδικοποιημένο στο νευρικό μας σύστημα ως ένας προστατευτικός μηχανισμός που επινοήθηκε για να χαρακτηρίσει την αντίδραση του οργανισμού στις εξωτερικές απειλές. Ως εκ τούτου, όταν το παιδί σας κυριεύεται από αισθήματα άγχους, η ταχεία ροή των χημικών ουσιών που εισέρχονται στο σώμα του, εμποδίζει το παιδί να σκεφτεί καθαρά.\nΔοκιμάστε αυτό: Ανταποκριθείτε στο νευρικό σύστημα του παιδιού σας. Βοηθήστε το να ηρεμήσει με βαθιές αναπνοές. Αυτό θα το σταματήσει από τη συνεχή πάλη με τον εαυτό του.\n2. «Δεν χρειάζεται να φοβάσαι τίποτα!»\nΈρευνες έχουν δείξει ότι το άγχος προκαλεί αισθήματα φόβου μέσα στο μυαλό και το σώμα του παιδιού. Πρόκειται για έναν ψευδή συναγερμό, που για το παιδί σας εξακολουθεί να είναι πραγματικός. Αυτός ο συναγερμός λειτουργεί για την προστασία του παιδιού σας: αισθάνεται άγχος ή φόβο προκειμένου να καταφέρει να επιβιώσει.\nΔοκιμάστε αυτό: Εκτιμήστε τα συναισθήματα φόβου του παιδιού σας. Μπορείτε να του πείτε: «Βλέπω ότι είσαι φοβισμένος. Έχω φοβηθεί πολύ στο παρελθόν και ξέρω τι αισθάνεσαι».\n3. «Άσε με να σου εξηγήσω γιατί δεν πρέπει να ανησυχείς»\nΜελέτες δείχνουν ότι ένα υποπροϊόν του άγχους είναι ο προμετωπιαίος φλοιός -το πιο λογικό μέρος του εγκεφάλου- που βρίσκετα σε αναμονή, την ώρα που αναλαμβάνει δράση το πιο αυτοματοποιημένο και συναισθηματικό τμήμα του εγκεφάλου.\nΔοκιμάστε αυτό: Μπορείτε να καταπραΰνετε το νευρικό σύστημα του παιδιού με μια άσκηση. Ζητήστε του να οραματιστεί ένα ήσυχο μέρος, να πάρει βαθιές αναπνοές και να περιγράψει αυτό το μέρος. Όταν το παιδί σας είναι ήρεμο, συζητήστε μαζί του την ιδέα ότι τα συναισθήματα δεν είναι πραγματικά γεγονότα, αλλά μπορούν ανά πάσα στιγμή να αμφισβητηθούν.\n4. «Σταμάτα επιτέλους να ανησυχείς!»\nΤα παιδιά που ανησυχούν, γνωρίζουν ότι ανησυχούν περισσότερο από τους άλλους, επειδή έχουν χαρακτηρισθεί ως απαισιόδοξα από νεαρή ηλικία. Μπορεί, επίσης, να συγκρίνουν τον εαυτό τους με άλλα παιδιά που έχουν λιγότερο άγχος για τους ίδιους λόγους. Θυμηθείτε ότι τα παιδιά συχνά αισθάνονται τόσο ανίσχυρα όσο οι ενήλικες, όταν πρόκειται για χρόνιο άγχος.\nΔοκιμάστε αυτό: Μην βάζετε ταμπέλες στο παιδί σας. Αντί αυτού, όταν είστε σε μια χαλαρή κατάσταση, εξηγήστε του την πηγή της ανησυχίας. Τα παιδιά αγαπούν να γνωρίζουν ότι η ανησυχία έχει ένα σκοπό και ότι ο καθένας μας ανησυχεί σε κάποιο βαθμό.\n5. «Πραγματικά, δεν καταλαβαίνω γιατί ανησυχείς τόσο!»\nΌταν ένα παιδί είναι ανήσυχο, αισθάνεται φοβισμένο και αβοήθητο. Αν και εσείς αισθάνεστε αβοήθητοι ως γονείς, η ενσυναίσθηση μπορεί να κατευθύνει τις ενέργειές σας. Εάν μπείτε στη θέση του παιδιού σας και κατανοήσετε τα συναισθήματα του, η αντίδρασή σας στις ανάγκες του θα είναι πιο αυθεντική και σύμφωνη με τις δικές του ανάγκες.\nΔοκιμάστε αυτό: Όταν το παιδί σας αισθάνεται άγχος, προσπαθήστε να θυμηθείτε μια στιγμή που αισθανθήκατε πραγματικό φόβο. Στη συνέχεια, δείξτε στο παιδί σας ότι συμπάσχετε μαζί του. Αφήστε το να καταλάβει ότι μπορείτε να αντιληφθείτε ότι περνάει μια δύσκολη κατάσταση.\nPosted by Xamomilaki Nobile at 8:06:00 π.μ.\nLabels: Άγχος , Ανατροφή Παιδιών , Ψυχολογία παιδιού\n▼ Ιαν 31 ( 5 )\nΒασίλης Παπακωνσταντίνου: Α ρε Μαμά... La mamma -...\nΠώς να βοηθήσετε το παιδί σας να σταματήσει να χτυ...\nΜανούλαααααα, χτύπησα στο κεφαλάκιιιιι μουυυ


Όλες οι πληρωμές που πραγματοποιούνται με χρήση κάρτας διεκπεραιώνονται μέσω της πλατφόρμας ηλεκτρονικών πληρωμών "Piraues Paycenter" της τράπεζας Πειραιώς και χρησιμοποιεί τις τελευατίες τεχνολογίες κρυπτογράφησης στην επικοινωνία. Η κρυπτογράφηση είναι ένας τρόπος κωδικοποίησης της πληροφορίας μέχρι αυτή να φτάσει στον ορισμένο αποδέκτη της, ο οποίος θα μπορέσει να την αποκωδικοποιήσει με χρήση του κατάλληλου κλειδιού.\nΕπιπλεόν το viadoro.com χρησιμοποιεί το πρωτόκολλο SSL, για ασφαλείς on-line εμπορικές συναλλαγές. Με αυτό τον τρόπο κρυπτογραφούνται όλες οι προσωπικές σας πληροφορίες, συμπεριλαμβανομένων του ονόματος και της διεύθυνσής σας, έτσι ώστε να μην μπορούν να διαβαστούν ή να αλλαχτούν κατά τη μεταφορά τους στο Internet.\nΤο σύστημα ασφαλούς επικοινωνίας του viadoro.com είναι πιστοποιημένο από την εταιρεία Sectigo\nΤο viadoro.com ΔΕΝ αποθηκεύει σε καμία περίπτωση στη βάση δεδομένων που χρησιμοποιεί, και κατά οποιοδήποτε τρόπο, τα οικονομικά στοιχεία των πελατών της (στοιχεία πιστωτικής κάρτας, λογαριασμοί τραπεζών). Οι συναλλαγές και πληρωμές μέσω πιστωτικών καρτών πραγματοποιούνται στο ασφαλές περιβάλλον των τραπεζών .


Επενδύσεις 250 εκατ ευρώ εκτοξεύουν το Costa Navarino – korinthia.net.gr\nΕπενδύσεις 250 εκατ ευρώ εκτοξεύουν το Costa Navarino\nBy korinthia.net.gr November 16, 2019\nΝέες μεγαλόπνοες επενδύσεις που ξεπερνούν τα 250 εκατ. ευρώ, βρίσκονται σε εξέλιξη στη Μεσσηνία από την εταιρεία ΤΕΜΕΣ της οικογένειας Κωνσταντακόπουλου, ανοίγοντας έτσι ένα νέο κεφάλαιο για το πολυτελές τουριστικό συγκρότημα Costa Navarino.\nΤο νέο επενδυτικό πλάνο, περιλαμβάνει μεταξύ άλλων μία νέα ξενοδοχειακή μονάδα, κατοικίες και γήπεδα του γκολφ, απ’ όπου θα δημιουργηθούν 650 άμεσες θέσεις εργασίας, που μαζί με τις έμμεσες, συνολικά θα ξεπεράσουν τις 1.000. Οι νέες επενδύσεις, στόχο τους έχουν να καταστήσουν τη Μεσσηνία, έναν τουριστικό προορισμό παγκοσμίου εμβέλειας.\nΌπως αποτυπώνεται στις φωτογραφίες που δημοσιεύει σήμερα το newsit.gr, οι νέες εγκαταστάσεις, που θα υλοποιηθούν στο Navarino Bay και στο Navarino Waterfront είναι απόλυτα εναρμονισμένες με το φυσικό περιβάλλον, ενώ τα νέα γήπεδα που κατασκευάζονται στην περιοχή Navarino Hills, συμβάλλουν προς την κατεύθυνση, για να ενισχύσει η χώρα μας τη θέση της στην παγκόσμια αγορά του τουρισμού γκολφ.\nΗ Costa Navarino αποτελείται από τέσσερις περιοχές, συνολικής έκτασης άνω των 10.000 στρεμμάτων. Η Navarino Dunes, είναι η περιοχή που λειτουργεί τώρα με τα δύο πρώτα ξενοδοχεία, ένα γήπεδο γκολφ, και τις πρώτες κατοικίες. Σε κάθε μία από τις τέσσερις περιοχές, που έχουν τα δικά τους μοναδικά χαρακτηριστικά, προβλέπεται ο συνδυασμός ξενοδοχείων, τουριστικών κατοικιών, γηπέδων γκολφ και άλλων αθλητικών δραστηριοτήτων, υποδομών και εμπειριών. Η πρώτη, από τις νέες υπό ανάπτυξη περιοχές, είναι το Navarino Bay στον κόλπο του Ναβαρίνου, όπου από το 2011 ήδη λειτουργεί το γήπεδο The Bay Course. Πρόσφατα ολοκληρώθηκε το The Bay Clubhouse, ένα από τα πρώτα υπόσκαφα γκολφ clubhouses παγκοσμίως, έκτασης 2.000 τ.μ.\nΣτην ίδια περιοχή πριν λίγους μήνες ξεκίνησε η κατασκευή ενός ξενοδοχείου που αναμένεται να ολοκληρωθεί το 2021. Θα είναι το πιο πολυτελές ξενοδοχείο της Costa Navarino και ένα μοναδικό resort στη Μεσόγειο. Συνολικά, θα περιλαμβάνει 99 δωμάτια (322 κλίνες) σε σουίτες και βίλες με πισίνες, ένα νέο spa, ένα health club, και ένα beach club με πισίνες μπροστά στον κόλπο του Ναβαρίνου. Τα περισσότερα κτήρια θα είναι υπόσκαφα και θα εντάσσονται αρμονικά στο φυσικό τοπίο.\nΈνα δεύτερο ξενοδοχείο μόλις ξεκίνησε να κατασκευάζεται στην ίδια περιοχή, λίγο πιο βόρεια προς τη Γιάλοβα, που θα ολοκληρωθεί επίσης το 2021. Θα περιλαμβάνει συνολικά 192 δωμάτια (814 κλίνες) σε δωμάτια, σουίτες και κατοικίες τριών και τεσσάρων δωματίων και ένα μικρό παραθαλάσσιο «χωριό» με καταστήματα, χώρους εστίασης και ψυχαγωγίας, θερινό κινηματογράφο κ.α.\nΚαι τα δυο νέα ξενοδοχεία της περιοχής Navarino Bay θα περιλαμβάνουν αθλητικές εγκαταστάσεις καθώς και κατοικίες για συνεργάτες της εταιρίας.\nΑπό το Νοέμβριο του 2018 έχουν ξεκινήσει και τα έργα κατασκευής των δύο νέων γηπέδων γκόλφ 18 οπών στην περιοχή Navarino Hills, στου Κυνηγού, σ’ ένα οροπέδιο 5.000 στρεμμάτων, με μοναδική θέα προς την ενδοχώρα της Πυλίας αλλά και τον κόλπο του Ναβαρίνου. Στόχος είναι έως το 2021 να λειτουργούν συνολικά 4 γήπεδα, επιμηκύνοντας την τουριστική περίοδο για την περιοχή.\nΗ τρίτη φάση επενδύσεων αφορά την περιοχή του Ριζόμυλου, το Navarino Blue. Η περιοχή είναι ήδη οριοθετημένη ως τμήμα της ΠΟΤΑ Μεσσηνίας, και η εταιρία έχει στην ιδιοκτησία της το σύνολο των εκτάσεων που χρειάζεται. Εκεί θα αναπτυχθούν θεματικά ξενοδοχειακά συγκροτήματα που θα προσφέρουν πληθώρα αθλητικών και ψυχαγωγικών δραστηριοτήτων. Εκεί θα αναπτυχθούν 4 μονάδες συνολικής δυναμικότητας περίπου 1.300 δωματίων και άνω των 3.000 κλινών.\nΆλλη τηλεόραση, άλλες εποχές\nΑγώνες ποδοσφαίρου Κορινθίας, Γ’ Κατηγορία, 6η Αγωνιστική


Συνεργεία της Π.Ε. Αιτωλοακαρνανίας επιχειρούν στο επαρχιακό οδικό δίκτυο για την αποκατάσταση ζημιών - AgrinioNews\nΣυνεργεία της Π.Ε. Αιτωλοακαρνανίας επιχειρούν στο επαρχιακό οδικό δίκτυο για την αποκατάσταση ζημιών\n6 Φεβρουαρίου 2019, 3:01 μμ\nΣυνεργεία και μηχανήματα της Π.Ε. Αιτωλοακαρνανίας επιχειρούν σε όλο το επαρχιακό οδικό δίκτυο του νομού για την αποκατάσταση ζημιών.\nΟι συνεχείς και έντονες βροχοπτώσεις των τελευταίων ημερών έχουν προκαλέσει ζημιές και προβλήματα στο οδικό δίκτυο του νομού. Η Π.Ε. Αιτωλοακαρνανίας υποστηρίζει πως παρά τις δυσχερείς καιρικές συνθήκες, συνεργεία της βρίσκονται συνεχώς στα σημεία του οδικού δικτύου του νομού στα οποία επισημαίνονται προβλήματα και τα οποία δυσχεραίνουν την κυκλοφορία.\nΜε συνεχείς διορθωτικές παρεμβάσεις, κατά περίπτωση, προβαίνουν στις απαραίτητες επιδιορθώσεις ώστε να αμβλυνθούν οι συνέπειες από τα εν λόγω καιρικά φαινόμενα.\nΠροηγούμενο: Η έδρα του Τμήματος Γεωπονικής να είναι στο Μεσολόγγι ζητά ο Εμποροβιομηχανικός Σύλλογος\nΕπόμενο: Ομιλίες ΚΚΕ στο Αγρίνιο για τις αυτοδιοικητικές εκλογές


"Ο Νίνο με πέτυχε σε όχι καλή στιγμή, τον αγαπάω και του οφείλω την ευγνωμοσύνη μου"\nΓια τη βοήθεια που του πρόσφερε ο Νίνο μίλησε στο The 2night Show” και τον Γρηγόρη Αρναούτογλου, ο Θοδωρής Φέρρης.\n«Την περίοδο που έμεινα εκτός δουλειάς, προσπαθούσα να βρω τον εαυτό μου, να τον αγαπήσω και να πάψω να λέω ψέματα. Η αφορμή για να αλλάξω σαν άνθρωπος ήταν μια ερωτική απογοήτευση που έζησα, “γκρεμίστηκα” ολοκληρωτικά.\nΟ Νίνο με πέτυχε σε στιγμή όχι καλή. Τον αγαπώ και θα είναι για πάντα φίλος μου. Και είχε έναν τρόπο να μου δώσει έτσι τη δύναμη και να μου πει “σήκω και πάμε να κάνουμε αυτό το τραγούδι”. Εγώ να απαντάω και να του λέω σιγά το τραγούδι. Μου φέρνει ένα μικρόφωνο εκεί στο σπίτι, του λέω δεν θέλω να το πω το τραγούδι, δεν μου αρέσει.\nΜου λέει “πες το για μένα”, του το λέω επί τόπου. Την άλλη εβδομάδα μου λέει έλα να κάνουμε κλιπ, του λέω άστο, και τα έκανε όλα αυτός. Αδερφικό στήριγμα. Του οφείλω την ευγνωμοσύνη μου», είπε ο Θοδωρής Φέρρης.


Πώς κρίνει ο Στέφανος Μάνος τα δυο πρώτα χρόνια της Κυβέρνησης Μητσοτάκη - neadrasis.gr\nΑπό Κωστας Τριγώνης\t Δημοσιεύθηκε στις Ιούλ 7, 2021\nΟ Στέφανος Μάνος σε συνέντευξή του στο iefimerida.gr κρίνει τα δύο χρόνια διακυβέρνησης και τους πρωταγωνιστές της -μαζί και το «οβάλ γραφείο» του Μαξίμου.\nΣε γενικές γραμμές τα πράγματα πήγαν περίπου όπως τα φανταζόμουν.\nΟύτε καλά, ούτε άσχημα. Υπάρχουν στοιχεία που είναι εξαιρετικά θετικά.\nΑς αρχίσουμε με τα θετικά λοιπόν…\nΨηφιακή επανάσταση, εξωτερική πολιτική. Άλλη θετική διάσταση;\nΑρα έχουμε ένα ερωτηματικό στην περίπτωση της κυρίας Κεραμέως;\nΔιαφωνείτε με την απόσπαση των αρχαιοτήτων από τον σταθμό Βενιζέλου;\nΚαι κονδύλια, υποθέτω…\nΟυσιαστικά μιλάτε για ολιγωρία…\nΠοιους θα βάζατε στην τελική κατάταξη της προσωπικής σας βαθμολογίας για τους υπουργούς;\nΚι όμως, δυστυχώς δεν είναι κατανοητό. Και έτσι καταδικάζεται η Ελλάδα στη μιζέρια.\nΗ εξάπλωση της μετάλλαξης «Δέλτα» φέρνει τις πρώτες ακυρώσεις στον Τουρισμό\nΘ. Πλεύρης: Έχω μετανιώσει για θέσεις και απόψεις που έχω εκφράσει στο παρελθόν…\nΒΑΓΓΕΛΗΣ ΚΑΡΚΑΝΑΚΗΣ: Η επόμενη ημέρα θα μας βρει πιο συσπειρωμένους από ποτέ